title: Guy Barbier

text: Guy Barbier (20. syyskuuta 1921 Chabanais, Ranska – 21. kesäkuuta 2011 Helsinki) oli Suomen katolisen kirkon ainoa eksorkisti.


title: Guy Barbier

text: Toisen maailmansodan aikaan Barbier kuului vastarintaliikkeeseen, joka auttoi ranskalaisia pakenemaan. Hänet vangittiin ja hän joutui muun muassa Dachaun ja Buchenwaldin keskitysleireille. Hänet vihittiin papiksi vuonna 1951.


title: Guy Barbier

text: Suomeen Barbier tuli vuonna 1959. Hän toimi ensin Espoon ekumeenisessa keskuksessa ja Emmauksessa saaden myöhemmin viran Helsingin Pyhän Henrikin seurakunnasta. Lisäksi hän vieraili useasti Viron katolilaisten joukossa ja Venäjällä.


title: Rauno Rossi

text: Rauno Rossi (s. 9. toukokuuta 1938 Vilppula) on suomalainen jääkiekkoilija. Hän pelasi SM-sarjassa Tampereen Ilveksen joukkueessa kaudella 1959–1960 ja voitti Suomen-mestaruuden. Hän pelasi SM-sarjassa 12 ottelua jääden vaille tehopisteitä.


title: Pertti Kontto

text: Pertti Kontto (s. 13. marraskuuta 1939 Enso) on suomalainen jääkiekkoilija. Hän pelasi SM-sarjassa vuosina 1958–1965 ja voitti yhden Suomen-mestaruuden.


title: Pertti Kontto

text: Kontto edusti SM-sarjaurassa Tampereen Ilvestä vuosina 1958–1961 ja Rosenlewin Urheilijat -38:aa kaudella 1964–1965. Hän pelasi SM-sarjassa yhteensä 71 ottelua, joissa hänen tehopisteensä olivat 11 + 10 = 21 ja jäähymääränsä 24 minuuttia. Hän voitti Suomen-mestaruuden Ilveksen joukkueessa vuonna 1960.


title: Pertti Kontto

text: Pelaajauran jälkeen Kontto toimi pitkään RU-38:n ja Ässien huoltajana sekä joitain jaksoja kakkosvalmentajana ja nuorten valmentajana. Nuorten maajoukkueiden huoltajana Kontto toimi 1969–1982. Kontto on myös toiminut aktiivisesti Suomen jääkiekkomuseon parissa ja hän kuuluikin yhdistyksen hallitukseen vuosina 1994–2011. Kontto toimi yhdistyksen neljäntenä puheenjohtajana vuodet 2002-2011.


title: Simson ja Delila

text: Simson ja Delila voi tarkoittaa ainakin seuraavia:


title: Berchem-Sainte-Agathe

text: Berchem-Sainte-Agathe () on kunta Belgiassa Brysselin pääkaupunkialueella. Kunnassa on arviolta 24 224 asukasta (vuonna 2016) ja sen pinta-ala on 2,9 neliökilometriä. Se sijaitsee viiden ja puolen kilometrin päässä Brysselin keskustasta.


title: Berchem-Sainte-Agathe

text: Näyttelijä Jean-Claude Van Damme on syntynyt kaupungissa vuonna 1960.


title: Hannu Ojutkangas

text: Hannu Ojutkangas (s. 24. tammikuuta 1946 Tampere) on suomalainen jääkiekkoilija. Hän pelasi SM-sarjassa vuosina 1967–1971.


title: Hannu Ojutkangas

text: Ojutkangas edusti SM-sarjassa Turun Palloseuraa kausilla 1967–1968 ja 1969–1970 sekä Kiekko-67:ää kaudella 1970–1971. Hän pelasi SM-sarjassa yhteensä 44 ottelua, joissa hän antoi neljä maalisyöttöä ja istui jäähyllä 80 minuuttia.


title: Liikuteltava takasiipi

text: Liikuteltava takasiipi eli DRS () on kaudeksi 2011 Formula 1:iin tullut auton takaosassa oleva aerodynamisen vastuksen vähentämiseen tarkoitettu laite. Laite kasvattaa auton huippunopeutta ja helpottaa ohittamista. Liikuteltava takasiipi toimii aukaisemalla läpän, joka vähentää downforcea auton takaosassa.


title: Liikuteltava takasiipi

text: Liikuteltavaa takasiipeä saa käyttää kisassa vain tietyssä kohdassa rataa. Myös etäisyys liikuteltavan takasiiven käyttöön on määritelty. Kuljettajan täytyy olla enintään sekunnin päässä edellä ajavasta. Lisäksi ajettuja kierroksia pitää olla täynnä kaksi ennen kuin sitä saa käyttää. Mikäli kisan aikana tarvitaan turva-autoa, on liikuteltavan takasiiven käyttö kielletty sen aikana sekä kaksi kierrosta turva-auton poistumisen jälkeen. Aika-ajoissa ja harjoituksissa liikuteltavan takasiiven käyttö rajoitettiin kaudella 2013 samalle alueelle, jolla sitä saa kisassa käyttää. Sadekelillä liikuteltavaa takasiipeä ei saa käyttää ollenkaan.


title: Liikuteltava takasiipi

text: Avattavaa takasiipeä on myös moitittu. Lotus -tallin kuljettaja Jarno Trulli kertoi ennen kauden 2011 alkua, että liikuteltava takasiipi ja jälleen pakolliseksi tullut KERS-järjestelmä suurentavat tallien välisiä eroja nopeuksissa.


title: Osmo Veijalainen

text: Osmo Veijalainen (s. 13. maaliskuuta 1949 Turku) on suomalainen jääkiekkoilija. Hän pelasi SM-sarjassa vuosina 1965–1971 ja saavutti yhden SM-pronssin.


title: Osmo Veijalainen

text: Veijalainen edusti SM-sarjassa Turun Tovereita vuosina 1965–1969 sekä Kiekko-67:ää kaudella 1970–1971. Hän pelasi SM-sarjassa yhteensä 50 ottelua, joissa hänen tehopisteensä olivat 2 + 2 = 4 ja jäähymääränsä 23 minuuttia.


title: Raimo Mäkitalo

text: Raimo Mäkitalo (s. 20. heinäkuuta 1950 Turku) on suomalainen jääkiekkoilija. Hän pelasi SM-sarjassa kaudella 1970–1971 turkulaisen Kiekko-67:n joukkueessa. Hän teki 22 ottelussa yhden maalin ja istui jäähyllä neljä minuuttia.


title: Tummapuuyökkönen

text: Tummapuuyökkönen ("Lithophane consocia") on yleisin puuyökkösten ("Lithophane") suvun lajeista. Lajin pohjaväri oli ennen harmaahko, mutta on nykyisin selvästi tummempi, lähes musta. Tosin värityksen vaihtelu on suurta. Tummapuuyökkönen on levinnyt meillä Etelä-Suomeen, missä se viihtyy erityisesti rannoilla, mutta myös rehevillä niityillä ja puutarhoissa. Tummapuuyökkösellä on pitkä lentoaika: maaliskuusta toukokuuhun ja elokuusta marraskuun alkuun. Lajin on nähty lentävän jopa tammikuussa erityisen leutona talvi-iltana.


title: Harri Hellsten

text: Harri Hellsten (s. 15. marraskuuta 1951) on suomalainen jääkiekkoilija. Hän pelasi SM-sarjassa kaudella 1970–1971 turkulaisen Kiekko-67:n joukkueessa. Hän antoi 13 ottelussa yhden maalisyötön ja istui jäähyllä neljä minuuttia.


title: Risto Mäkeläinen

text: Risto Mäkeläinen on suomalainen jääkiekkoilija. Hän pelasi SM-sarjassa kaudella 1970–1971 turkulaisen Kiekko-67:n joukkueessa. Hän teki kuudessa ottelussa yhden maalin, antoi yhden maalisyötön ja istui jäähyllä kaksi minuuttia.


title: Gerry House

text: Gerry House (s. 1948) on yhdysvaltalainen radiotoimittaja, lauluntekijä ja muusikko. Hän aloitti nashvillelaisella WSIX-radioasemalla vuonna 1975 ja teki asemalle "Gerry House and the House Foundation" -aamuohjelmaa. House oli välillä samassa kaupungissa sijaitsevalla WSM-asemalla ja KLACilla Los Angelesissa, ennen paluutaan takaisin WSIXille, jolla hän jatkoi aamulähetyksiään joulukuuhun 2010 saakka. Lisäksi hän on tehnyt valtakunnallisesti levitettyjä radio-ohjelmia, kuten "Countryline USA", "America's Number Ones" ja "The Saturday Night House Party".


title: Gerry House

text: House on julkaissut kaksi komediallista country-albumia. Niistä ensimmäinen, "The Cheater's Telethon", julkaistiin vuonna 1990 ja sitä seurannut " Bull" 1992. Housen kirjoittamia musiikkikappaleita ovat levyttäneet muun muassa Reba McEntire, LeAnn Rimes, Randy Travis ja Trace Adkins.


title: Gerry House

text: Billboard-lehti on valinnut Housen seitsemän kertaa vuoden radiopersoonaksi. Vuonna 2009 House valittiin Country Music DJ Hall of Fameen ja vuonna 2011 National Association of Broadcasters Hall of Fameen.


title: Veli-Matti Castren

text: Veli-Matti Castren on suomalainen jääkiekkoilija. Hän pelasi SM-sarjassa kaudella 1970–1971 turkulaisen Kiekko-67:n joukkueessa kolme ottelua.


title: Kauko Fomin

text: Kauko Fomin (s. 15. marraskuuta 1947 Kemiö) on suomalainen jääkiekkoilija. Hän pelasi SM-sarjassa vuosina 1966–1972.


title: Kauko Fomin

text: Fomin edusti SM-sarjassa Turun Tovereita, Turun Palloseuraa ja ainoalla täydellä kaudellaan 1970–1971 Kiekko-67:ää, jonka paidassa hän teki kuusi maalia, antoi kuusi maalisyöttöä ja sai 14 jäähyminuuttia.


title: Jäkälätammiyökkönen

text: Jäkälätammiyökkönen ("Dichonia aprilina") on tammimetsissä elävä yökköslaji. Siipien kärkiväli on 43-48 millimetriä. Laji on helppo tuntea etusiipien keväänvihreästä pohjaväristä vaaleine kuvioineen, jonka avulla se sulautuu hyvin ympäristöön levätessään jäkälien peittämällä puunrungolla. Aikuinen lentää syyskuusta lokakuuhun Etelä-Suomessa. Jäkälätammiyökkösen toukka on 35-45 millimetriä pitkä ja elää tammella toukokuusta kesäkuuhun. Aluksi toukka on silmuissa, sitten kukissa ja lopulta lehdissä piiloutuen päiväsaikaan kaarnanrakosiin.


title: Manx2

text: Manx2 on alueellinen virtuaalilentoyhtiö, jonka kotipaikka sijaitsee Mansaarilla. Lentoyhtiö on perustettu vuonna 2006 ja se palvelee Mansaarten ja Yhdistyneen kuningaskunnan välistä lentoliikennettä. Manx2:sen lennot operoi VanAir Europe ja Jetstream Executive.


title: Manx2

text: Manx2 perustettiin 11. toukokuuta 2006 ja se aloitti palvelunsa 15. heinäkuuta. Lentoyhtiön omistaa sen hallituksen puheenjohtaja, Noel Hayens. Heinäkuussa 2006 yhtiö vastaanotti ensimmäisen lentokoneensa, Let L-410 -tyyppisen matkustajakoneen, joka oli maalattu Manx2:sen maalauskaavion mukaan. Lentokonetta operoi Budapest Air Services. Ensimmäiset reitit Mansaarelta avattiin Belfastiin ja Blackpooliin. Myöhemmin avattiin reitti myös Leedsin ja Bradfordin kaupunkien yhteiselle lentoasemalle.


title: Manx2

text: Syyskuussa 2006 yhtiö hankki laivastoonsa BAe Jetstream 31 -tyyppisen matkustajakoneen, jota operoi Jetstream Executive. Laivasto kasvoi sittemmin kahdella Fairchild Metroliner -matkustajakoneella ja operaattorina aloitti myös VanAir Europe. Vuonna 2007 yhtiö avasi lisää reittejä ja tihensi vuorovälejä. Newcastle upon Tynen reittilennot alkoivat elokuussa 2009 ja vuonna 2010 avattiin reitit myös Cardiffiin ja Corkiin.


title: Manx2

text: Helmikuussa 2011 yhtiön kone joutui onnettomuuteen lennolla Belfastista Corkiin. Flightline BCN:n operoima Fairchild Swearingen SA.227BC Metro III -tyyppinen matkustajakone tuhoutui onnettomuudessa johtaen kuuden ihmisen kuolemaan. Onnettomuuden jälkeen Manx2 päätti leasing-sopimuksensa Flightline BCN:n kanssa. Tämä myötävaikutti osaltaan Irlannin-reittien lopettamispäätökseen.


title: Manx2

text: Manx2:sella on tällä hetkellä yhdeksän kohdetta, joihin se liikennöi säännöllisesti. Manx2 on sovittanut aikataulunsa Jet2.comin kanssa niin, että vaihtoyhteydet muualle Eurooppaan ovat mahdollisia.


title: Timo Nurminen

text: Timo Nurminen (s. 14. huhtikuuta 1948 Turku) on suomalainen jääkiekkoilija. Hän pelasi maalivahtina SM-sarjassa vuosina 1965–1973.


title: Timo Nurminen

text: Nurminen edusti SM-sarjassa Turun Tovereita vuosina 1965–1967, Kiekko-67:ää kaudella 1970–1971 ja Turun Palloseuraa vuosina 1971–1973. Vuosina 1974–1976 Nurminen pelasi ammattilaisena Saksassa.


title: Matti Koivunen (jääkiekkoilija)

text: Matti Koivunen (s. 13. lokakuuta 1944 Kaavi) on suomalainen jääkiekkoilija. Hän pelasi SM-sarjassa vuosina 1964–1971 ja saavutti yhden SM-pronssin.


title: Matti Koivunen (jääkiekkoilija)

text: Koivunen edusti SM-sarjaurallaan Rauman Lukkoa kaudella 1964–1965, Upon Palloa vuosina 1967–1969 ja turkulaista Kiekko-67:ää kaudella 1970–1971. Hän pelasi SM-sarjassa yhteensä 71 ottelua, joissa hänen tehopisteensä olivat 1 + 4 = 5.


title: Planet Pit

text: Planet Pit on rap-artisti Pitbullin kuudes studioalbumi, joka julkaistiin 17. kesäkuuta 2011. Albumi sijoittui Yhdysvaltain Billboard 200 -listan seitsemännelle sijalle ja sitä myytiin 55 000 kappaletta Yhdysvalloissa. Suomen virallisella listalla albumi sijoittui sijalle 22.


title: Planet Pit

text: Albumin ensimmäinen single "Hey Baby (Drop It to the Floor)" julkaistiin 14. syyskuuta 2010. Kappaleella vierailee T-Pain ja sen on tuottanut ranskalaistuottaja Sandy Vee. Kappale sijoittui Yhdysvaltain Billboard Hot 100 -listan seitsemännelle sijalle. Suomen virallisella listalla kappale menestyi paremmin sijoittuen viidennelle sijalle. Kappale sijoittui Australian singlelistalla 10. sijalle ja se myi kaksinkertaista platinaa. Ruotsissa "Hey Baby (Drop It to the Floor)" myi puolestaan kultaa ja sijoittui Sverigetopplistanin 17. sijalle.


title: Planet Pit

text: Toinen albumilta julkaistu single oli kappale "Give Me Everything". Se julkaistiin 18. maaliskuuta 2011 ja sillä vierailevat vokaaleissa Nayer ja Ne-Yo ja tuotantopuolella Afrojack. Kappaleesta tuli suuri menestys: se nousi ykkössijalle muun muassa Kanadan, Unkarin, Irlannin, Britannian ja Yhdysvaltain listoilla ja top-10 sijoituksia tuli muun muassa Itävallassa, Tanskassa, Ranskassa ja Italiassa. Suomessakin sijoitus oli seitsemäs sija. "Give Me Everything" myi myös Tanskassa, Saksassa ja Espanjassa kultaa, Italiassa, Uudessa-Seelannissa ja Ruotsissa platinaa ja Australiassa kaiken kaikkiaan viisinkertaista platinaa.


title: Planet Pit

text: Kappale "Rain Over Me" julkaistiin kesällä 2011 albumin kolmantena singlenä. Singlellä vierailee laulaja/näyttelijä Marc Anthony ja sen ovat tuottaneet RedOne, David Rush ja Jimmy Joker. Se keräsi top-10 paikkoja muun muassa Kanadasta, Tanskasta, Norjasta ja Slovakiasta Suomen virallisella listallakin sijoitus oli jopa viides sija. "Rain Over Me" on myös myynyt Australiassa kultaa.


title: Planet Pit

text: Albumin ensimmäinen promosingle "International Love" julkaistiin 29. toukokuuta 2011. Singlellä vierailee Chris Brown ja se sijoittui Billboard Hot 100 -listan 59. sijalle.


title: Planet Pit

text: Toinen promosingle "Pause" julkaistiin 7. kesäkuuta 2011. Se sijoittui Billboard Hot 100 -listalla sijalle 73.


title: Alipainehoito

text: Alipainehoito on haavanhoitomuoto, jossa haavaan kohdistetaan jatkuva tai jaksoittainen 75-125 mmHg (125-150 mbar) alipaine, yleensä huokoisen vaahtomuovipalan kautta. Vakuumi nopeuttaa haavan paranemista sekä vähentää arpeutumista. Hoidon tarkasta mekanismista ei olla vielä varmoja, mutta tehon uskotaan perustuvan parantuneeseen verenkiertoon sekä siihen, että haavasta ulostuleva kudosneste puhdistaa haavaa bakteereista.


title: Alipainehoito

text: Hoitoa käytetään akuutteihin ja kroonisiin haavoihin, sekä palovammoihin. Esimerkiksi sokeritautiin liittyvien alaraajahaavaumiin on saatu hoidolla joissakin tapauksissa apua, vaikkakin tulokset ovat jossain määrin ristiriitaisia.


title: Alipainehoito

text: Hoito on yleistynyt mm. USA:ssa 1990-2000 luvuilla.


title: Balusteri

text: Balusteri (ransk. "balustre" pilari) on pieni profiloitu, tavallisesti päärynänmuotoinen pylväs. Balustereiden tukemaa reunakaidetta kutsutaan balustradiksi.


title: Balusteri

text: Varhaisimpia tunnettuja balustereita on löydetty assyrialaisia palatseja esittävistä kohokuvista. Roomalaiset ja kreikkalaiset eivät todennäköisesti käyttäneet balustradia arkkitehtonisena elementtinä, mutta esimerkiksi roomalaisista huonekaluissa on balustereita jalkoina. Renessanssin alkuaikoina balustereita käytettiin arkkitehtuurissa, ja 1400-luvun loppupuolelta löytyy monia venetsialaisia ja veronalaisia palatseja, joiden parvekkeita reunustaa balustradi.


title: Vesilinssi

text: Vesilinssi ("Wolffia arrhiza") on vehkakasveihin kuuluva hyvin pienikokoinen vesikasvi. Se on lähes pyöreä ja halkaisijaltaan 0,8–1,3 millimetriä. Kasvin yläpinta on tasaisempi, ja siinä on 15–100 ilmarakoa. Vain osa kasvista on vedenpinnan yläpuolella. Vesilinssi kukkii harvoin, ja kukkiminen tapahtuu yleensä myöhäiskeväällä tai kesällä.


title: Vesilinssi

text: Vesilinssiä tavataan lauhkealla ja subtrooppisilla vyöhykkeillä, joissa talvi on leuto. Sitä kasvaa luonnonvaraisena Afrikassa, Euroopassa ja Aasian länsiosissa. Se on myös levinnyt Japaniin, Yhdysvaltoihin ja Brasiliaan.


title: Vesilinssi

text: Vesilinssiä voi käyttää ravintona, ja sitä viljellään ainakin Burmassa, Thaimaassa ja Laosissa. Lehdet ovat hyvin ravinteikkaita, ja niissä on paljon A-, B2-, B6- ja C-vitamiinia sekä niasiinia.


title: Vetelehtijät

text: Vetelehtijät on Federico Fellinin ohjaama italialainen elokuva vuodelta 1953. Tässä draamakomediassa on nähty omaelämäkerrallisia elementtejä, jotka heijastelevat yhteiskunnallista murrosta 1950-luvun Italiassa. Elokuva oli Oscar-ehdokkaana.


title: Vetelehtijät

text: Elokuva kertoo viidestä nuoresta miehestä, jotka vetelehtivät pienessä merenrantakaupungissa haaveillen seikkailuista.


title: Katura Marae

text: Katura Marae (s. 3. joulukuuta 1989) on vanuatulainen yleisurheilija, joka kilpailee pikajuoksussa.


title: Katura Marae

text: Marae on osallistunut olympialaisiin kerran, Ateenassa 2004. Hän oli tuolloin 14-vuotiaana kisojen nuorin yleisurheilija ja on edelleen maansa historian nuorin olympiaurheilija. Marae kilpaili 100 metrillä ja jäi eränsä viimeiseksi, vaikka juoksi ennätysaikansa 13,49 sekuntia. Hän juoksi saman matkan alle 18-vuotiaiden MM-kisoissa, mutta karsiutui jälleen jo ensimmäisellä kierroksella.


title: Nuoren naisen onni

text: Nuoren naisen onni (История Аси Клячиной, которая любила, да не вышла замуж, "Istorija Asi Kljatšinoi, kotoraja ljubila, da ne vyšla zamuž") on neuvostoliittolainen elokuva joka valmistui 1967, mutta pääsi sensuroimattomana laajempaan levitykseen vasta 20 vuotta myöhemmin. Se sai kunniamaininnan Berliinin elokuvajuhlilla 1988.


title: Nuoren naisen onni

text: Elokuvassa on mukana vain kolme ammattinäyttelijää, muut ovat kuvauspaikan pienen maalaiskylän ja kolhoosin asukkaita. Sen keskeinen hahmo on kolhoositilan rampa keittäjä nimeltä Asja.


title: Carley-pelastuslautta

text: Carley-pelastuslautta on pelastusväline, joka kuului pitkään laivojen varusteisiin. Carley-lautta on useimmiten kulmistaan pyöristetyn suorakulmion muotoinen yleensä kyllästetystä purjekankaasta tehty poikkileikkaukseltaan pyöreä kehys, joka on täytetty kelluvalla materiaalilla, aiemmin balsalla, kapokilla tai korkilla. Kehikon alaosaan on tehty yleisimmin köydestä verkkomainen pohja. Lauttoja on hyvin monen kokoisia, pari miestä kannattavista aina suuriin parinkymmenen miehen. Myös pohjarakenne vaihtelee valmistajan mukaan.


title: Carley-pelastuslautta

text: Lautan reunoja kiertää köydestä tehty kahvarivistö. Joissakin lautoissa, eritoten sotalaivoissa, on ollut kyllästetystä purjekankaasta tehtyihin pusseihin pakattuja elintarvikkeita ja vesiastioita. Varustukseen on kuulunut myös meloja.


title: Carley-pelastuslautta

text: Pelastuslautta kehitettiin höyrylaivojen tulon myötä. Varsinaista keksijää ei tiedetä. Niiden erot vaihtelevat suunnittelijan mukaan. Suomeen lauttamalli tuli sotien aikana saksalaisten kautta.


title: Carley-pelastuslautta

text: Ensi kerran Carley-lauttoja nähtiin laajemmin ensimmäisessä maailmansodassa, sillä lautta osoittautui nopeasti hyvin käytännölliseksi: lautan pystyi säilyttämään laivalla lähes mitä tahansa sopivan kokoista pintaa vasten, sen saattoi pudottaa veteen kohtalaisen huoletta verrattuna veneeseen, lautalle mahtui paljon väkeä, eikä ollut merkitystä, kummin päin lautta asettui veteen. Lisäksi irrallinen lautta oli parin kolmen miehen helposti siirreltävissä, eikä sen veteen saaminen vaatinut ponnistuksia, toisin kuin venekurkien avulla siirrettävä pelastusvene, jonka vesillelaskukäsittely vaatii useita asiansa osaavia kansimiehiä. Lisäksi merihätätilanteessa veneiden laskeminen oli usein mahdotonta tai ainakin erittäin vaarallista, kun taas lautat sai vesille nopeasti. Erityisen vaikeasti käsiteltäviä lauttaan verrattuna olivat koottavat pelastusveneet, joissa oli purjekankaiset koottavat laidat. Sellaisia oli muun muassa "RMS Lusitanialla", ja aluksen tuhossa havaittiin näiden veneiden vaikea käsiteltävyys.


title: Carley-pelastuslautta

text: Suomessa lauttaan liittyvä tapaus on miinalaiva "Königin Luisen" tuho: palavasta ja räjähtelevästä aluksesta ei pystytty laskemaan ensinkään veneitä, lautat ja niiden varassa pelastuneet kylläkin löydettiin.


title: Carley-pelastuslautta

text: Vasta kun kaasutäytteiset katokselliset pelastuslautat ilmaantuivat 1960-luvun taitteessa, alkoivat Carleyt hiljalleen väistyä.


title: Carley-pelastuslautta

text: Joissakin vesibusseissa on nykyisin Carley-lautasta periytyviä noin 2 x 4 metrin kokoisia pelastuslauttoja. Ne ovat uretaanitäytteisestä lasikuidusta valmistettuja, ilman laitoja ja niiden laitaa kiertää rivi köydestä tehtyjä kahvoja. Niitä käytetään vain suppealla alueella liikkuvissa matkustaja-aluksissa.


title: Bui Thi Nhung

text: Bùi Thị Nhung (s. 21. tammikuuta 1983 Vīnh Bảo) on vietnamilainen yleisurheilija, joka kilpailee korkeushypyssä.


title: Bui Thi Nhung

text: Bui voitti vuonna 2003 Aasian-mestaruuskilpailuissa kultaa tuloksellaan 188 senttimetriä. Hän osallistui seuraavana vuonna Ateenan olympialaisiin, joissa hän oli karsinnan 33. paras eikä päässyt finaaliin. Bui hyppäsi toukokuussa 2005 ennätyksensä 194 ja ponnisti vuonna 2007 sisäratojen ennätyksensä 190. Hän sijoittui Aasian-mestaruuskisoissa 2009 viidenneksi.


title: Rachael Hip-Flores

text: Rachael Hip-Flores on yhdysvaltalainen näyttelijä. Hän esittää internetissä julkaistussa "Anyone But Me" -televisiosarjassa (2008–) päähenkilö Vivian McMillania, lesboa, joka rakastuu hyvään ystäväänsä Aster Gastoniin ja ryhtyy tämän kanssa salasuhteeseen.


title: Puukenkäpuu

text: Puukenkäpuu on Ermanno Olmin käsikirjoittama ja ohjaama italialainen elokuva vuodelta 1978. Se kertoo elämästä Italian maaseudulla 1900-luvun alussa. Elokuva voitti Kultaisen palmun Cannesin elokuvajuhlilla. Elokuva eroaa Roberto Rossellinin ja Luchino Viscontin tyylistä ja muistuttaa Georges Rouquieria siinä, että elokuvassa ei itse asiassa tapahdu juuri mitään. Siinä seurataan viiden perheen elämää vuodenaikojen vaihtuessa. Huippukohtia ovat kun vauva syntyy, sika teurastetaan ja maasta löytyy kultakolikko. Mielipiteitä jakanut kohtaus on lehmän paraneminen: naisen lehmä on sairas, hän rukoilee ja lehmä paranee ihmeen avulla. Ohjaaja on siinä korostanut katolisen uskon merkitystä maalaisten elämässä.


title: Puukenkäpuu

text: "Puukenkäpuu" sai Suomessa ensi-iltansa vasta 1979, jolloin se keräsi suomalaisilta elokuvakriitikoilta toiseksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista. Eniten ääniä sai Woody Allenin "Manhattan."


title: Puukenkäpuu

text: "The New York Timesin" kriitikot valitsivat "Puukenkäpuun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Thomas Dickson (yleisurheilija)

text: Thomas Dickson (s. 8. heinäkuuta 1974) on saintvincentiläinen entinen yleisurheilija, joka kilpaili pikajuoksussa.


title: Thomas Dickson (yleisurheilija)

text: Dickson osallistui olympialaisiin kerran, Atlantassa 1996. Hän juoksi tuolloin maansa 4 × 400 metrin viestijoukkueessa, joka putosi ensimmäisellä kierroksella sijoituttuaan eränsä viidenneksi. Joukkue rikkoi kyseisessä juoksussa silloisen Saint Vincentin ja Grenadiinien ennätyksen ajallaan 3.06,52.


title: Algonkin-kansat

text: Algonkin-kansat ovat intiaaniheimoja, jotka puhuvat algonkin-kieliä. Näihin kuuluu Kanadassa elävän algonkin- eli anishinabe-heimon lisäksi useita muita kansoja. Algonkin-kansat luetaan niin sanottuihin amerintiaaneihin. Tunnettuja algonkinkansoja ovat ja olivat muun muassa creet, micmacit, ojibwat, pequotit, moheganit, powhatanit, arapahot, mustajalat ja cheyennet. Alkujaan algonkinit elivät koillisella metsäalueella ja subarktisella alueella, mutta myöhemmin heitä muutti suurille tasangoille.


title: Francis Octavius Grenfell

text: Francis Octavius Grenfell (1880-1915) oli englantilainen sotilas, joka kaatui ensimmäisessä maailmansodassa Flandersissa. Sotilasarvoltaan hän oli kapteeni, ja palveli 9th Lancers rykmentissä.


title: Francis Octavius Grenfell

text: Grenfell liittyi armeijaan vuonna 1899, ja palveli Egyptissä, Buurisodassa ja Intiassa. Ensimmäisen maailmansodan puhjetessa hänet lähetettiin Ranskaan ja sieltä Belgiaan. Elokuussa 1914 Grenfell meni pienen vapaaehtoisen miesjoukon kanssa pelastanmaan 119. kenttätykistöyksikön, joka oli jäämässä saksalaisten kynsiin. Tehtävä onnistui, mutta Grenfell haavoittui vaikeasti. Hänet vietiin ranskalaisten nunnien hoitoon luostarin sairaalaan. Grenfell palkittiin kansainyhteisön korkeimmalla sotilasansiomitalilla, Viktorian ristillä. Grenfellin saama mitali on nykyisin Derbyn kaupunginmuseossa.


title: Francis Octavius Grenfell

text: Grenfell parani ja palasi rintamalle yksikkönsä komentajana. Parin viikon päästä hän haavoittui vakavasti, ja hänet lähetettiin Englantiin hoitoon. Keväällä 1915 hän palasi jälleen rintamalle. Hänet lähetettiin Ypresiin, missä hän joutui saksalaisten kloriinikaasuhyökkäyken uhriksi 24. toukokuuta. Seuraavana päivänä hän joutui ammutuksi Ypresin ja Meninin välisellä tiellä.


title: JK Sillamäe Kalev

text: JK Sillamäe Kalev on jalkapalloseura Sillamäen kaupungista Virosta. Vuonna 1951 perustetun seuran miesten edustusjoukkue pelaa Meistriliigassa, maan korkeimmalla sarjatasolla, jossa se on parhaimmillaan sijoittunut hopealle vuonna 2009. Seura on osallistunut kahdesti Baltian liigaan, jossa se on pudonnut ensimmäisellä kierroksella. Miesten edustusjoukkue pelaa kotiottelunsa Sillamäe Kalevi staadionilla.


title: Margareeta Itävaltalainen

text: Margareeta Itävaltalainen (10. tammikuuta 1480 – 1. joulukuuta 1530) oli kahden avioliittonsa kautta Asturian prinsessa ja Savoijin herttuatar, ja hänet nimitettiin Alankomaiden käskynhaltijaksi vuosiksi 1507–1515 sekä uudestaan 1519–1530.


title: Margareeta Itävaltalainen

text: Margareeta syntyi 10. tammikuuta 1480 Pyhän saksalais-roomalaisen keisarikunnan keisarin Maksimilian I:n ja Maria Burgundilaisen toisena lapsena ja ainoana tyttärenä. Hänet nimettiin isoäitipuolensa Yorkin Margaretin, Burgundin leskiherttuattaren mukaan, joka oli erityisen läheinen tämän äidin kanssa. 1482 Margareetan äiti kuoli ja hänen vanhempi veljensä, Filip Komea, seurasi Mariaa Alankomaiden hallitsijana isänsä hänen sijaishallitsijanaan.


title: Margareeta Itävaltalainen

text: 1482 Maksimilian ja Ranskan kuningas Ludvig XI allekirjoittivat Arrasin sopimuksen, jossa Margareetan isä lupasi antaa Margareetan puolisoksi Ludvigin pojalle Kaarlelle. Kihlaus tapahtui 1483. Margareeta, Franche-Comte ja Artois myötäjäisinään, siirrettiin Ranskan kunigas Ludvig XI:n holhoukseen. Ludvig kuitenkin kuoli pian tämän jälkeen. Margareeta koulutettiin Ranskan kuninkaallisessa hovissa ja valmisteltiin hänen tulevaan rooliinsa Ranskan kuningattarena. Hänet kasvatti fille de francena (Ranskan tyttärenä) Madame de Segré sulhasensa sisaren ja sijaishallitsijan Ranskan Annen valvonnassa. Useat muutkin ranskalaiset aateliset saivat kasvatuksensa Annen seurannan alla, kuten esimerkiksi Louise Savoijilainen, jonka kanssa Margareeta tulisi myöhemmin neuvottelemaan rauhan.


title: Margareeta Itävaltalainen

text: Margareeta kiintyi Kaarleen aidosti. Kuitenkin syksyllä 1491, Kaarle hylkäsi sopimuksen ja avioitui Margareetan äitipuolen Annen, Bretagnen herttuattaren kanssa poliittisista syistä. Ranskan hovi oli lakannut kohtelemasta Margareetaa kuningattarena vuoden 1491 alkupuolella. Bretagnen herttuatar oli naitettu Margareetan isälle valtakirjalla, mutta heidän avioliittonsa oli mitätöity. Margareeta palasi isoäitipuolensa hoviin vasta kesäkuussa 1493, toukokuussa allekirjoitetun Senlisin sopimuksen jälkeen. Margareeta loukkaantui Kaarlen toimista niin, että tunsi jatkossa kestävää paheksuntaa Ranskaa kohtaan.


title: Margareeta Itävaltalainen

text: Saavuttaakseen liittolaisuuden Kastilian kuningattaren Isabella I:n ja Aragonian kuninkaan Ferdinand II:n kanssa, Maksimilian alkoi neuvotella avioliitoista heidän ainoan poikansa Asturian prinssin Juhanan ja Margareetan, sekä heidän tyttärensä Johannan ja Filipin välillä. Margareeta matkusti Alankomaista Espanjaan vuoden 1496 loppupuolella. Avioituminen tapahtui 1497. Juhana kuoli vain kuusi kuukautta myöhemmin, 4. lokakuuta. Margareeta oli tällöin raskaana. 8. joulukuuta hän synnytti kuolleena syntyneen tyttären. Asturian leskiprinsessa palasi Alankomaihin vuoden 1500 alkupuolella, kun hänen veljensä ja kälynsä kutsuivat hänet juuri syntyneen poikansa, Itävallan Kaarlen kummitädiksi.


title: Margareeta Itävaltalainen

text: 1501 Margareeta avioitui Filibert II:n, Savoijin ruhtinaan kanssa (1480–1504), joka kuoli kolme vuotta myöhemmin. Myös tämä avioliitto oli lapseton. Margareeta vannoi, ettei koskaan avioituisi uudelleen. Hänen hovihistorioitsijansa ja runoilija Jean Lemaire de Belges antoi hänelle nimen ”Dame de Deuil”.


title: Margareeta Itävaltalainen

text: Hänet nimitettiin ensimmäistä kertaa Habsburgien Alankomaiden käskynhaltijaksi (1507–1515) ja hänen nuoren veljenpoikansa Kaarlen (tuleva Kaarle V, Pyhän saksalais-roomalaisen keisarikunnan keisari) holhoojaksi. Margareeta toimi välittäjänä isänsä ja tämän alaisten välillä Alankomaissa, neuvotteli kauppasopimuksen Englannin kanssa, ja oli osallisena Cambrain liiton (1508) muodostamisessa. Täysi-ikäistymisensä jälkeen 1515, Kaarle alkoi kapinoida Margareetan vaikutusvaltaa vastaan, mutta pian hän ymmärsi tämän yhdeksi viisaimmista neuvonantajistaan, ja Margareetasta tuli taas Alankomaiden käskynhaltija (1519–1530) ajoittaisesti kuolemaansa saakka. 1529, yhdessä Louise Savoijilaisen kanssa, hän neuvotteli Cambrain sopimuksen, niin sanotun naisten rauhan.


title: Margareeta Itävaltalainen

text: Hänen hallituskautensa oli suhteellisen rauhallista ja vaurasta aikaa Alankomaille, vaikka protestanttinen reformaatio alkoi nostaa päätään etenkin Alankomaiden pohjoisosissa. Ensimmäiset protestanttiset martyyrit poltettiin roviolla 1524 ja 1525. Margareetalla oli vaikeuksia pitää Gueldersin ruhtinas Kaarle aisoissa. Hän sai miehen allekirjoittamaan Gorinchemin sopimuksen 1528, mutta ongelmaa ei saatu ratkaistuksi kokonaan hänen hallituskautensa aikana.


title: Margareeta Itävaltalainen

text: Margareeta oli saanut hyvän koulutuksen. Hän soitti useita soittimia, oli erittäin lukenut ja kirjoitti runoja. Hänen hovissaan Mechelenissä vierailivat aikansa suuret humanistit, kuten Erasmus. . Hän omisti laajan kirjaston, joka koostui suurilta osin messukirjoista, historiallisista ja eettisistä tutkielmista ja runoudesta . Margareeta tilasi useita musiikkikäsikirjoituksia Pierre Alamireltä , jotka hän lähetti lahjoiksi perheenjäsenilleen ja poliittisille suhteilleen, ja omisti itsekin useita chanson-kokoelmia. . Ne sisälsivät Josquin des Prezin, Johannes Ockeghemin, Jacob Obrechtin ja Pierre de la Ruen töitä. De la Rue oli hänen suosikkisäveltäjänsä.


title: Margareeta Itävaltalainen

text: Margareeta kuoli Mechelenissä, Antwerpenin ja Brysselin välillä, joka oli hänen pääasiallinen asuinpaikkansa Alankomaissa sen jälkeen, kun hän oli nimittänyt veljenpoikansa Kaarle V:n ainoaksi perijäkseen. Margareeta on haudattu Bourg-en-Bresseen, upeaan mausoleumiin, jonka hän tilasi toiselle aviomiehelleen Filibertille ja itselleen. Mechelenin katedraalin viereen on pystytetty hänen patsaansa.


title: Rottis

text: Rottis on vuonna 1986 ensi-iltansa saanut ruotsalainen animaatioelokuva, joka on tarkoitettu lähinnä varhaisnuorille opetusohjelmaksi. Se on saanut Mannerheimin lastensuojeluliiton suosituksen. Henkilöhahmoina ovat rotat ja siinä kerrotaan kahden nuoren rotan välinen rakkaustarina. Elokuvan piirrostyyli on todella yksityiskohtainen ja siinä on paljon lauluja.


title: FC Viljandi

text: FC Viljandi oli jalkapalloseura Viljandin kaupungista Virosta. Vuonna 2011 perustettu joukkue pelasi Meistriliigassa, maan korkeimmalla sarjatasolla. Miesten edustusjoukkue pelasi kotiottelunsa Viljandi linnastaadionilla.


title: FC Viljandi

text: FC Viljandi perustettiin vuonna 2011, kun JK Tulevik Viljandi päätti irtautua tekemästään yhteistyöstä FC Floran kanssa ja siirtyi pelaamaan alemmalle sarjatasolle. FC Viljandin perustamisella varmistettiin viljandilaisen jalkapalloilun jatkaminen Meistriliigassa. Seura lakkautettiin vuonna 2012.


title: Supa Strikas

text:
Supa Strikas on Etelä-Afrikassa valmistettava animaatio- ja sarjakuvasarja, joka kertoo maailman parhaasta jalkapallojoukkueesta. Sarjakuvaa on tehty jo yli sadan lehden verran, ja animaatiota on esitetty Etelä-Afrikan lisäksi mm. Aasiassa ja Etelä-Amerikassa 26:n jakson verran. Sarjakuvia tehdään n. 1,4 miljoonaa kopiota kuukaudessa 16 eri maassa.
Sarjan juoni pohjautuu Supa Strikasin peleihin Super Leaguessa, jossa he kohtaavat vastustajia ympäri maailmaa. Sarjan päähenkilö on joukkueen hyökkääjä Shakes. Strikasin vastustajat yrittävät usein voittaa huijaamalla keinolla tai toisella.


title: Supa Strikas

text:
Tarina alkaa Soweton kaupunginosasta, jossa Shakesin oma joukkue Soweto Stars taistelee piirisarjan mestaruudesta. Shakesin joukkue voittaa ottelun, ja hän saa kutsun Supa Strikasiin, jossa hänen isänsä Jomo oli luonut maineikkaan uran. Shakes pärjää ensimmäisissä harjoituksissaan hyvin ja pääsee vaihtopenkille ensimmäisessä ottelussaan.
Pian Shakes pääsee kentälle näyttämään taitonsa, mutta jännittää niin paljon, ettei mikään onnistu. Eikä tilannetta helpota se, että joukkueen hyökkääjä Joe Thobela on lietsonut koko joukkueen Shakesia vastaan. Kukaan ei anna syöttöjä Shakesille, ja lopulta valmentaja joutuu ottamaan hänet vaihtoon.
Shakes saa kuitenkin uuden mahdollisuuden ottelussa Mighty Villaa vastaan, ja kun Thobela otetaan vaihtoon, on Shakesin näytön paikka. Hän tekee kaksi upeaa maalia sekä allekirjoittaa joukkueen kanssa sopimuksen, ja hänestä tulee Strikas-fanien sankari. Myöhemmin Joe Thobela eroaa joukkueesta.
Sarjakuvan piirrosjälki muuttuu huomattavasti viimeistellymmäksi noin 20 numeron jälkeen.


title: Supa Strikas

text: Lopulta Strikas voittaa liigamestaruuden, ja pääsee karsimaan kansainväliseen Super Leagueen - liigaan, jossa tähdet syntyvät. Strikas voittaa karsinnan ja pääsee Super Leagueen mukaan, jossa se pelaa vieläkin.


title: Supa Strikas

text:
Ensimmäinen Supa Strikas -sarjakuva julkaistiin Etelä-Afrikassa vuonna 2000. Julkaisun jälkeen lehti sai paljon suosiota myös muualla Afrikassa, ja vuonna 2002 sarjakuvaa oli saatavilla Namibiassa, Botswanassa, Nigeriassa, Keniassa ja Ugandassa.
Sarjakuvalla on sponsorisopimuksia joidenkin yritysten , kuten Niken, Caltexin ja joidenkin Etelä-Afrikkalaisten yritysten kanssa. Sponsoriyritysten mainokset ovat nähtävissä esim. Strikasin kotistadionin mainostauluilla.
Sarja perustuu Vusi "Shakes" Mokenaan, nuoreen hyökkääjälupaukseen Soweton alueelta Johannesburgista.
Nykyään sarjakuvaa on saataviissa halki Afrikan, Etelä-Amerikassa(Kolumbia, El Salvador, Panama, Brasilia, Honduras ja Guatemala) ja Aasiassa (Malesia ja Filippiinit). Euroopassa sarjakuvaa julkaisivat mm. Norjassa, Ruotsissa ja Suomessa Boing-jalkapallokerho.
Myöhemmin Supa Strikasista alettiin julkaista myös animaatiosarjaa. Yksi jakso kestää noin 22 minuuttia. Sarjaa alettiin näyttää ainakin Etelä-Afrikassa vuoden 2009 alusta.


title: Supa Strikas

text:
Supa Strikas
Sarjan päähahmo ja monien mielestä maailman paras hyökkääjä. Hänen isänsä, Jomo Mokena, oli Strikasin hyökkääjä, joka kuoli onnettomuudessa. Shakesin unelma oli aina päästä Strikasiin pelaamaan. Shakesin paras kaveri on Spenza, ja hänellä on tyttöystävä nimeltä Zinzi (ainakin sarjan ensimmäisissä osissa).


title: Supa Strikas

text: Strikasin kapteeni. Rasta pelaa keskikentällä ja pitää mm. reggaemusiikista. Hän auttaa pelikavereitaan niin kentällä kuin sen ulkopuolellakin.


title: Supa Strikas

text: Matador oli yksi joukkueen hankinnoista sen siirryttyä Super Leagueen. Matador oli aluksi hieman ylimielinen, mutta joukkueen hävittyä hänen takiaan hän alkoi pelata joukkueelle. Matador pelaa hyökkääjänä ja käyttää pelatessaan aurinkolaseja, sekä puhuu espanjalaisella aksentilla.


title: Supa Strikas

text: Joukkueen ykköslaituri. Cool Joeta kutsutaan joskus nimellä "The Crossing King" (Keskitysten kuningas) hänen upeitten keskitystensä ansiosta. Hän kuuntelee mielellään soul- ja funk-musiikkia sekä omistaa klubin nimeltä Cool Joe's.


title: Supa Strikas

text: Tiikeri siirtyi joukkueeseen FC Nakamasta. Hänen nimensä juontuu onnettomuudesta, johon hän joutui FC Colossuksen pelaajan taklattua hänet rumasti. Tiikeri loukkasi kätensä ja alkoi suojata sitä pelatessaan kieppuen ympäriinsä, ja lopulta alkoi harhautella vastustajia tällä tavalla. Todella taitava ja nopea keskikenttäpelaaja.


title: Supa Strikas

text: Järkäle on joukkueen isokokoinen ja voimakas keskuspuolustaja. Hän on kotoisin Baltian alueelta ja puhuu hyvin vähän (enintään äännähtelee Baltian maille tyypillisiä konsonanttirykelmiä).


title: Supa Strikas

text: Joukkueen isokokoinen maalivahti. Bo on ystävällinen niin kentällä kuin sen ulkopuolellakin. Hän oli yksi harvoista, joka puolusti Shakesia tämän liityttyä joukkueeseen.


title: Supa Strikas

text: Joukkueen puolustaja, jonka avainliike on liukutaklaus, joka osuu aina sinne mihin hän sen haluaa. Shaw pitää rock-musiikista.


title: Supa Strikas

text: Klaus on saksalainen hyökkääjä, joka yleensä aloittaa vaihdossa. Hän ei ole älyllisesti joukkueen parhaimmistoa, mutta tilaisuuden tulle hoitaa tonttinsa.


title: Supa Strikas

text: Joukkueen valmentaja, joka muinoin pelasi Shakesin isän, Jomon, kanssa samaan aikaan Strikasissa. Ei pelkää ottaa riskejä, ja valmentaa joukkuettaan kunnialla.


title: Supa Strikas

text:
Muita hahmoja
Shakesin paras ystävä, joka asuu Sowetossa. Spenza rakastaa ruokaa ja toimii usein Strikasin salapoliisina, kun jokin on vinossa.


title: Supa Strikas

text: Skarra on Shakesin verivihollinen ja sarjan "pääpahis" yhdessä Vince Mashonan kanssa. Hän pelaa Mashonan valmentamassa Invincible Unitesissa. Skarra pelaa hyökkääjänä ja omaa hyvän laukaisun sekä juoksunopeuden.


title: Supa Strikas

text: Invincible Unitedin valmentaja sekä perustaja (joukkue on entinen Celtic, jonka Vince kuoppasi). Mashona on vihainen Shakesille tämän rikottua yhden kauden maaliennätyksen Etelä-Afrikassa jota tämä ennen hallitsi. Lisäksi hän jäi pelaaja-aikanaan aina Shakesin isän Jomon varjoon.


title: Supa Strikas

text: FC Technicalin nopea ja maaliahne hyökkääjä.


title: Supa Strikas

text: FC Technicalin valmentaja. Vern tietää elektroniikasta ja käyttää sitä usein hyödykseen voittaakseen pelejä.


title: Supa Strikas

text: FC Nakaman valmentaja, jonka aatteeseen kuuluu, ettei kukaan petä Nakamaa lähtemällä joukkueesta.


title: Supa Strikas

text: FC Nakaman nopea ja taitava hyökkääjä, sekä Kieppuvan tiikerin hyvä ystävä.


title: Supa Strikas

text: The Azulin valtava ja maailman paras maalivahti. Santosin juuret ovat Quetzlqatzlissa, "Kadonneessa kaupungissa", jossa hän on oppinut maalivahdintaitonsa.


title: Supa Strikas

text: FC Iron Tankin kovaotteinen ja voimakas puolustaja.


title: Supa Strikas

text: FC Barkan nopea ja maaliahne hyökkääjä.


title: Supa Strikas

text:
Entisiä Strikasin pelaajia
Pelasi hyökkääjänä, kunnes Strikas pääsi Super Leaguen karsintoihin. Hän irtisanoutui, koska hän uskoi tehtävänsä olevan päätöksessään, viedä Strikas Super Leagueen.


title: Supa Strikas

text: Erosi joukkueesta Shakesin vietyä hänen paikkansa. Pelasi Mighty Villassa, kunnes Vince Mashona perusti Invincible Unitedin, jossa pelasi ainakin hetken.


title: Supa Strikas

text: Pelasi Strikasissa ennen siirtymistään FC Palmentieriin.


title: Supa Strikas

text: Strikasin toppari, joka oli vahva pääpalloissa. Ei enää ollut sarjakuvassa Strikasin päästyä Super Leagueen.


title: Supa Strikas

text: Sarjassa esiintyy monia joukkueita. aivan ensimmäisissä sarjakuvissa mukana on vain Etelä-Afrikan mestaruussarjassa pelaavia joukkueita. Strikasin voitettua mestaruuden se pääsi pelaamaan Super Leagueen, jossa se pelaa uudemmissa sarjakuvissa sekä kaikissa animaatiojaksoissa. Seuraavassa on listattu Super Leaguen joukkueita:


title: Supa Strikas

text: Supa Strikas: Sarjakuvan pääjoukkue, joka on kotoisin Etelä-Afrikasta. Aluksi joukkueen pelaajisto koostui lähinnä afrikkalaisista pelaajista, mutta nykyään joukkueessa pelaa myös paljon ulkomaalaisia. Joukkuetta valmentaa David Ledige, jota usein kutsutaan nimellä Coach.


title: Supa Strikas

text: Invincible United: Strikasin päävastustaja, joka on myös kotoisin Etelä-Afrikasta. Joukkueen valmentaja on Vince Mashona, joka ei kaihda keinoja voittaakseen vastustajan. Vince on myös vihainen Shakesin isälle, koska tämä jätti hänet tämän pelaaja-aikana varjoonsa.


title: Supa Strikas

text: Iron Tank FC: Joukkue Saksasta, jonka pelityyli on aggressiivinen. Pelaajat ovat kookkaita ja voimakkaita. Joukkueen tähtipelaajia on mm. puolustaja Johann Über.


title: Supa Strikas

text: Club Palmantieri: Joukkue Brasiliasta, jonka pelitapa on nimeltään " The Palmantieri Way". Se koostuu nopeudesta, tasapainosta ja ketteryydestä. Joukkuetta valmentaa Edwin. Joukkueessa pelaa myös ex-Strikas pelaaja, Khanya Khuzywao.


title: Supa Strikas

text: FC Barka: Joukkue on Espanjasta, ja sillä on yhtetyksiä FC Barcelonaan. Joukkueen tähtipelaaja on hyökkääjä Riano.


title: Supa Strikas

text: FC Nakama: Nakama on Japanista. Sitä valmentaa Ura Giri, jonka aatteeseen kuuluu, ettei kukaan saa pettää joukkuettaan vaihtamalla seuraa. Joukkueen tähtipelaajiin kuuluu Miko Chen. Kieppuva tiikeri on entinen Nakaman pelaaja, ja hänelle Ura Giri on vihainen.


title: Supa Strikas

text: FC Technicali: Technicali käyttää elektroniikkaa eniten koko sarjassa. Joukkuetta valmentaa Toni Vern. Technicali on kotoisin Yhdysvalloista.


title: Supa Strikas

text: The Azul: Azul on kotoisin Meksikosta. Se tunnetaan liigan kookkaimmasta ja parhaimmasta maalivahdista, De Los Santosista. Joukkuetta valmentaa Honcho Gomez.


title: Supa Strikas

text: Sa Ming United: Joukkue Kiinasta. Esiintynyt vain yhden jakson alussa.


title: Supa Strikas

text: Sultan: Joukkue Arabiemiraateista tunnetaan hyökkääjäkolmosistaan nimeltä Amal-3, mutta heidät erotettiin jaksossa Amal 3's a crowd. Joukkuetta valmentaa Sheikh Ali Zaman.


title: Supa Strikas

text: FC Colossus: Joukkue Irlannista, joka on kovaotteinen ja isokokoinen. Valmentajana toimii Nick Kickalopolous.


title: Supa Strikas

text: FC Orion: Joukkue Ranskasta, jonka tähtihyökkääjä on Andrec Meda. Joukkueen erikoisuus on ilmapeli. Joukkuetta valmentaa Professor Black.


title: Supa Strikas

text: FC Hydra: Joukkue Ranskasta, jonka stadion kelluu meressä. Tästä syystä stadionin ruoho kasvaa huonosti ja kenttä on melkein hiekkaa.


title: Supa Strikas

text: FC Cosmos: Toinen joukkue Yhdysvalloista. Joukkueen johtajia ovat Ninja ja Bolo.


title: Nana Mizuki

text: Nana Mizuki (, s. 21. tammikuuta 1980 Niihama, Ehime, Japani) on japanilainen laulaja-lauluntekijä ja ääninäyttelijä. Hän debytoi ääninäyttelijänä vuonna 1998. Mizuki on ääninäytellyt muun sarjoissa Naruto, Love Hina, Shugo Chara! ja Mahōshōjo Lyrical Nanoha.


title: Oscar Wendt

text: Oscar Wendt (s. 24. lokakuuta 1985) on ruotsalainen jalkapalloilija, joka pelaa Borussia Mönchengladbachissa.


title: Oscar Wendt

text: Wendt pelasi aikaisella urallaan kotikaupunkinsa seurassa IFK Skövdessä, josta hän siirtyi vuonna 2003 IFK Göteborgiin. Hän nousi seuran edustusjoukkueeseen lopullisesti kaudella 2005, jolloin hän pelasi Allsvenskanissa 21 ottelua ja teki niissä yhden maalin. Vuonna 2006 hän siirtyi tanskalaiseen FC Kööpenhaminaan nelivuotisella sopimuksella.


title: Oscar Wendt

text: Ensimmäisinä kahtena vuotena Wendt ei saanut vakiinnutettua paikkaansa edustusjoukkueessa, ollen aluksi varavaihto norjalaiselle André Bergdølmolle ja myöhemmin tanskalaiselle Niclas Jensenille. Kuitenkin vuonna 2008 hänestä tuli vakiovalinta oikeaksi puolustajaksi ja sai samalla kutsun Ruotsin A-maajoukkueeseen. Vahvat esitykset herättivät muun muassa englantilaisen West Ham Unitedin ja italialaisen Genoan kiinnostuksen.


title: Oscar Wendt

text: Wendt on pelannut Kööpenhaminan joukkueessa Mestarien liigaa kausilla 2006–2007 ja 2010–2011. Hän pelasi euran paidassa 138 liigaottelua ja voitti Tanskan Superliigan viidesti vuosina 2007, 2009, 2010 ja 2011.


title: Oscar Wendt

text: Kesäkuussa 2011 Wendt siirtyi saksalaiseen Borussia Mönchengladbachiin ilmaisella siirrolla, joka on pituudeltaan kolme vuotta.


title: Oscar Wendt

text: FC Kööpenhamina


title: Floralia

text: Floralia () oli Antiikin Rooman aikainen juhla, jota vietettiin vuosittain Floran, kasvillisuuden ja sadonkorjuun jumalattaren kunniaksi 28. huhtikuuta - 3. toukokuuta. Sen vietto oli kansanomaista - kevään tuloa juhlistettiin tanssien ja kaupungeissa järjestettiin erilaisia näytöksiä ja esitettiin näytelmiä.


title: Leu’dd

text: Leu’dd on kolttasaamelaisten oma musiikkiperinne. Se on niin sanottu eeppinen joiku, eli siinä on tarina. Yleensä leu’ddit kertovat ihmisistä, eläimistä tai luonnosta. Myös sota- ja evakkoajasta on paljon leu’ddeja. Leu’ddin taitajia on enää jäljellä vain muutamia.


title: Kimberlyn Duncan

text: Kimberlyn Duncan (s. 2. elokuuta 1991) on yhdysvaltalainen pikajuoksija.


title: Kimberlyn Duncan

text: Duncan on voittanut NCAA:n mestaruuden 200 metrin juoksussa ulkoradoilla vuosina 2011, 2012 ja 2013 sekä sisäradoilla vuosina 2011, 2012 ja 2013. Hän voitti Yhdysvaltojen-mestaruuden 200 metrillä 2013. Moskovan MM-kilpailuissa 2013 hän karsiutui 200 metrin välierissä. Hän juoksi World Relays -kilpailuissa 2014 ankkuriosuuden Yhdysvaltojen joukkueessa, joka voitti kultaa 4 × 200 metrin viestissä. Seuraavana vuonna hän sai World Relaysissa hopeaa 4 × 100 metrin viestissä. Lontoon MM-kilpailuissa 2017 hän sijoittui 200 metrillä kuudenneksi ajalla 22,59.


title: Von Thronstahl

text:
Von Thronstahl on saksalainen elektronista musiikkia, martial industrialia, neoklassista ja neofolkia soittava vuonna 1995 perustettu yhtye.
Yhtyeen kenties tunnetuin kappale on "We walk in line".
Yhtyeen jäsenet luokittelevat yhtyeen fasistiseksi, ja yhtye onkin käyttänyt paljon fasistista kuvastoa, kuten esim. Mustaa aurinkoa. Fasismin takia yhtye on esiintymiskiellossa useissa Euroopan maissa eikä tämän takia suorita ollenkaan live-esiintymisiä.Von Thronstahlin virallinen kotisivu


title: Abdul Jalil

text: Syed Abdul Jalil Waiz (s. 17. syyskuuta 1991) on afganistanilainen sulkapalloilija. Hän aloitti ammattilaisuransa jo 14-vuotiaana ja voitti maansa mestaruuden ensimmäistä kertaa vuonna 2006. Jalil osallistui juniorien Aasian-mestaruuskilpailuihin vuosina 2005 ja 2007 ja oli maansa ensimmäinen IBF-rankingiin päässyt pelaaja ollessaan listan 480. sijalla toukokuussa 2008.


title: Worship Music

text: Worship Music on Anthraxin kymmenes studioalbumi. Alun perin albumi piti julkaista toukokuussa 2009. Myöhemmin julkaisupäiväksi varmistettiin 13. syyskuuta 2011. Albumin kappale ”Fight ’em ’til You Can’t” julkaisiin 23. kesäkuuta ilmaiseksi yhtyeen nettisivulla.


title: Worship Music

text: Albumi debytoi Suomen virallisen listan sijalla 6.


title: Mary Keitany

text: Mary Jepkosgei Keitany (s. 18. tammikuuta 1982) on kenialainen kestävyysjuoksija.


title: Mary Keitany

text: Keitany sai maantiejuoksun MM-kilpailuissa Udinessa 2007 hopeaa juostuaan puolimaratonin tuolloisessa Kenian ennätysajassa 1.06.48. Joukkuekilpailussa Kenia saavutti kultaa. Myöhemmin samana vuonna hän avioitui toisen urheilijan, Charles Koechin kanssa ja synnytti perheen esikoispojan kesäkuussa 2008. Hän palasi kilpailuihin toukokuussa 2009 ja voitti saman vuoden lokakuussa puolimaratonin maailmanmestaruuden Birminghamissa tuolloisella Afrikan ennätysajalla 1.06.36. Hän sai kultaa myös joukkuekilpailussa.


title: Mary Keitany

text: Keitany juoksi 9. toukokuuta 2010 Berliinissä 25 kilometrin maailmanennätyksen 1.19.53, joka rikkoi aiemman, Mizuki Noguchin nimissä olleen ME:n 2 minuutilla ja 20 sekunnilla. Helmikuussa 2011 hän juoksi Ra’s al-Khaimassa puolimaratonin maailmanennätyksen 1.05.50, ja teki väliaikana 20 kilometrin maailmanennätyksen 1.02.36. Hän voitti samana vuonna myös Lontoon maratonin ajalla 2.19.19. Vuonna 2012 hän uusi Lontoon maratonin voittonsa Kenian ja Afrikan ennätyksellä 2.18.37. Lontoon olympialaisissa hän sijoittui neljänneksi.


title: Mary Keitany

text: Keitany voitti New Yorkin maratonin vuosina 2014–2016. Vuoden 2017 Lontoon maratonilla Keitany juoksi vain naisille sallitun kilpailun maailmanennätyksen 2.17.01. Kilpailun väliaikana hän juoksi 30 kilometrin maailmanennätyksen 1.36.05.


title: Karvakamut 3

text: Karvakamut 3. Sirkuskaverit () on "Karvakamut"-elokuva, joka sai ensi-iltansa 2010. Elokuva on jatkoa aiemmille elokuville "Karvakamut" ja "Karvakamut 2".


title: Marje Joalaid

text: Marje Joalaid (s. 1. marraskuuta 1946 Tallinna) on virolainen kielitieteilijä ja folkloristi. Joalaid on tutkinut etenkin vepsän kieltä ja vepsäläisten kansanperinnettä sekä myöhemmällä iällään Viron paikannimiä. Hän on työskennellyt Tallinnan yliopiston kielen ja kirjallisuuden laitoksessa vuoteen 1983 ja sen jälkeen historian laitoksen arkeologian osastossa.


title: Ultraman

text: Ultraman on japanilainen TV-hahmo, johon perustuvan ensimmäisen TV-sarjan esittäminen alkoi 1966. Ultramanista oli tehty 16 eri TV-sarjaa vuoteen 2006 mennessä eli 40 vuoden aikana.


title: Dick Clark – 20 Years of Rock n’ Roll

text: Dick Clark – 20 Years of Rock n’ Roll on kyseessä olevan musiikkivaikuttajan nimissä vuonna 1973 julkaistu kokoelma-albumi nuorisomusiikin silloin 20-vuotisesta historiasta. Kahdella LP-levyllä olevat kolmekymmentä menestyskappaletta ovat vuosilta 1953-1972. LP-levyn ohella muut julkaisumuodot ovat olleet Ampexin 8-raitainen kelanauha ja musiikkikasetti. Kappaleita on muokattu elektronisesti stereofonista äänentoistoa varten.


title: Dick Clark – 20 Years of Rock n’ Roll

text: Levy-yhtiö on Buddah Records, jonka osoite on ollut 810 Seventh Avenue, New York, 10019. Emoyhtiö on ollut Viewlex, Inc.


title: Dick Clark – 20 Years of Rock n’ Roll

text: Pakkauksen on suunnitellut Milton Sincoff ja taiteellisena johtajana on toiminut Michael Mendel. Kansikuvassa on Dick Clark. Kansikuvan lehtiartikkeleissa on selostettu Britanniassa esitetyn elokuvan Rock Around the Clock ensi-illan aiheuttamia levottomuuksia, sitä kuinka 20 000 teini-ikäistä kerääntyi Paramount Theatren edustalle pyrkiäkseen Alan Freedin show’hun sekä The New York Timesin raporttia Woodstockin festivaalista.1. Orioles – Crying in the Chapel – 1:51


title: Dick Clark – 20 Years of Rock n’ Roll

text: 2. Crew Cuts – Sh-Boom (Life Could Be a Dream) – 2:44


title: Dick Clark – 20 Years of Rock n’ Roll

text: 3. Bill Haley – Rock Around the Clock – 2:09


title: Dick Clark – 20 Years of Rock n’ Roll

text: 4. Carl Perkins – Blue Suede Shoes – 2:12


title: Dick Clark – 20 Years of Rock n’ Roll

text: 5. Johnny Cash – I Walk the Line – 2:41


title: Dick Clark – 20 Years of Rock n’ Roll

text: 5. Fats Domino – I’m Walkin’ – 2:03


title: Dick Clark – 20 Years of Rock n’ Roll

text: 6. Jerry Lee Lewis – On Whole Lotta Shakin’ Goin’ On – 2:51


title: Dick Clark – 20 Years of Rock n’ Roll

text:
7. Duane Eddy – Rebel Rouser – 2:22
1. Everly Brothers – All I Have to Do Is Dream – 2:19


title: Dick Clark – 20 Years of Rock n’ Roll

text: 2. Paul Anka – Put Your Head on My Shoulder – 2:39


title: Dick Clark – 20 Years of Rock n’ Roll

text: 3. Frankie Avalon – Why – 2:34


title: Dick Clark – 20 Years of Rock n’ Roll

text: 4. Brenda Lee – Sweet Nothings – 2:22


title: Dick Clark – 20 Years of Rock n’ Roll

text: 5. Dion – Runaround Sue – 2:37


title: Dick Clark – 20 Years of Rock n’ Roll

text: 6. Shirelles – Soldier Boy – 2:39


title: Dick Clark – 20 Years of Rock n’ Roll

text: 7. Joey Dee – Peppermint Twist – 2:00


title: Dick Clark – 20 Years of Rock n’ Roll

text:
8. Kingsmen – Louie, Louie – 2:43
1. Shangri-Las – Leader of the Pack – 2:48


title: Dick Clark – 20 Years of Rock n’ Roll

text: 2. Sam the Sham & the Pharaohs – Wooly Bully – 2:20


title: Dick Clark – 20 Years of Rock n’ Roll

text: 3. Righteous Brothers – You’ve Lost That Lovin’ Feeling – 3:42


title: Dick Clark – 20 Years of Rock n’ Roll

text: 4. McCoys – Hang on Sloopy – 3:03


title: Dick Clark – 20 Years of Rock n’ Roll

text: 5. Lovin’ Spoonful – Do You Believe in Magic – 2:04


title: Dick Clark – 20 Years of Rock n’ Roll

text: 6. The Young Rascals – Good Lovin’ – 3:29


title: Dick Clark – 20 Years of Rock n’ Roll

text: 7. Van Morrison – Brown-Eyed Girl – 2:58


title: Dick Clark – 20 Years of Rock n’ Roll

text:
8. Otis Redding – Dock of the Bay – 2:38
1. Tommy James – Crimson & Clover – 3:23


title: Dick Clark – 20 Years of Rock n’ Roll

text: 2. Edwin Hawkins – Oh Happy Day – 4:59


title: Dick Clark – 20 Years of Rock n’ Roll

text: 3. Melanie – Candles in the Rain – 3:48


title: Dick Clark – 20 Years of Rock n’ Roll

text: 4. Curtis Mayfield – Superfly – 3:51


title: Dick Clark – 20 Years of Rock n’ Roll

text: 5. Al Green – So You’re Leaving – 2:53


title: Dick Clark – 20 Years of Rock n’ Roll

text: 6. Gallery – Nice to Be with You – 2:37


title: Kadotetut (elokuva)

text: Kadotetut on Luchino Viscontin ohjaama elokuva vuodelta 1969. Se on italialais-saksalais-sveitsiläistä yhteistuotantoa. Se kertoo varakkaasta Essenbeckin perheestä, joka on harjoittanut liiketoimintaa natsipuolueen kanssa. Elokuva sijoittuu komannen valtakunnan alkuvuosiin. Siinä on nähty yhteyksiä sekä Thomas Mannin romaaniin "Buddenbrookit" että esseniläisen Kruppin suvun tarinaan.


title: Kadotetut (elokuva)

text: Elokuva oli Oscar-ehdokkaana. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Suru ja sääli

text: Suru ja sääli on Marcel Ophülsin ohjaama pitkä dokumenttielokuva vuodelta 1969. Elokuva käsittelee toisen maailmansodan aikaista Ranskaa ja sen vastarintaliikkeen historiaa. Siinä on leikattu yhteen 1960-luvulla tehtyjä haastatteluja ja uutisfilmejä 1940-luvulta.


title: Suru ja sääli

text: "The New York Timesin" kriitikot valitsivat "Surun ja säälin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Porvariston hillitty charmi

text: Porvariston hillitty charmi ("La Charme discret de la bourgeoisie") on Luis Buñuelin ohjaama surrealistinen elokuva vuodelta 1972.


title: Porvariston hillitty charmi

text: Elokuvassa voidaan erottaa neljä kerronnan tasoa: todellisuus, unelmat, päälle äänitetty kerronta ja kertomus matkasta maalaistiellä. Elokuvassa käytetään ruokaa ohjaajan kritisoiman porvarillisen arvomaailman symbolina. Aterian tarkoitus ei ole tyydyttää nälkää vaan osoittaa syöjien asemaa, ja niin jokainen ateria viimeistä lukuun ottamatta on turhauttava kokemus.


title: Porvariston hillitty charmi

text: "Porvariston hillitty charmi" sai parhaan vieraskielisen elokuvan Oscar-palkinnon. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Luvo Manyonga

text: Luvo Manyonga (s. 18. marraskuuta 1991) on eteläafrikkalainen yleisurheilija, jonka päälaji on pituushyppy.


title: Luvo Manyonga

text: Manyonga sai pronssia Bambousin alle 20-vuotiaiden Afrikan-mestaruuskilpailuissa 2009 tuloksella 749. Hän voitti saman ikäluokan maailmanmestaruuden Monctonissa 2010 tuloksella 799. Hän hyppäsi Afrikan junioriennätyksen 819 Bottropissa 9. heinäkuuta 2010. Hän voitti kultaa Maputon Afrikan kisoissa 2011 tuloksella 802. Daegun MM-kilpailuissa 2011 hän oli viides tuloksella 821.


title: Luvo Manyonga

text: Maaliskuussa 2012 Manyonga antoi metamfetamiinia sisältäneen dopingnäytteen ja hän sai 18 kuukauden kilpailukiellon. Kilpailukielto päättyi syyskuussa 2013.


title: Luvo Manyonga

text: Manyonga saavutti hopeaa Durbanin Afrikan-mestaruuskilpailuissa 2016 tuloksella 823. Hän sai samana vuonna olympiahopeaa Rio de Janeirossa viidennellä kierroksella hyppäämällään ennätystuloksellaan 837. Lontoon MM-kilpailuissa 2017 Manyonga ponnisti maailmanmestaruuteen tuloksella 848. Hän saavutti hopeaa Birminghamin MM-hallikilpailuissa 2018 sisäratojen Afrikan-ennätystuloksella 844 cm. Gold Coastin Kansainyhteisön kisoissa hän voitti kultaa tuloksella 841.


title: Luvo Manyonga

text: Pituushypyn Afrikan ennätystä Manyonga on parantanut kahdesti; Pretoriassa 17. maaliskuuta 2017 hän hyppäsi 862 cm ja 22. huhtikuuta 2017 Potchefstroomissa 865 cm.


title: Mahdiyya

text: Mahdiyya oli mahdilaisten perustama islamilainen valtio nykyisen Sudanin alueella vuosina 1881−1896. Valtion perusti mahdiksi julistautunut Muhammad Ahmad, joka valloitti joukkoineen alueen Egyptiltä. Valtion valloittivat brittiläis-egyptiläiset joukot sodan jälkeen.


title: Mahdiyya

text: Mahdilaisliike syntyi Etelä-Sudanissa, jossa paikalliset kokivat aluetta hallinneen Egyptin sortavan heitä. Vuonna 1844 syntynyt Muhammad Ahmad julistautui mahdiksi vuonna 1881. Hänen taaksensa liittyivät nopeasti Sudanin alueen paimentolaiset, jotka olivat jo aiemmin vastustaneet Egyptin yrityksiä verottaa heitä. Brittiläiset vallanpitäjät Egyptissä kiinnittivät aluksi vain vähän huomiota paikallisena herätysliikkeenä pitämiinsä mahdilaisiin, mutta kun mahdilaiset valloittivat baggararatsujoukkoineen El Obeidin, britit ymmärsivät tilanteen vaativan voimakasta sotilaallista väliintuloa. Mahdilaiset valtasivat vuonna 1885 Khartumin, jonka varuskuntaa pelastamaan lähetetty kenraali Charles George Gordon kuoli taistelussa heitä vastaan. Voittojen jälkeen mahdilaisiin liittyivät myös Niilin varren maanviljelijät.


title: Mahdiyya

text: Muhammad Ahmad kuoli vähän Khartumin valloituksen jälkeen, ja hänen seuraajansa oli kalifi Abdallahi ibn Muhammad. Ibn Muhammad hallitsi 13 vuotta. Brittien ohella Mahdiyyaa uhkasivat ibn Muhammadin kaudella Eritreassa olleet italialaiset sekä Kongosta edenneet ranskalaiset. Näiden torjumiseksi britit aloittivat vuonna 1896 Herbert Kitchenerin johdolla hyökkäyksen Mahdiyyaa vastaan. Hänen joukkonsa kukistivat Mahdiyyaan Omdurmanin taistelussa, ja sen jälkeen britit kukistivat Mahdiyyan ottamalla haltuunsa Khartumin.


title: Movin’ On (Commodores)

text: Movin' On on yhdysvaltalaisen soul-yhtye Commodoresin studioalbumi vuodelta 1975. Yhtyeen riveissä oli sittemmin menestyksellistä soolouraa tehnyt Lionel Richie.


title: Movin’ On (Commodores)

text: Albumilta on julkaistu single "Sweet Love", joka on ollut Billboardin U.S. Hot 100 -listalla sijalla #5 ja R&B-listalla sijalla #2.


title: Movin’ On (Commodores)

text: Albumin ovat tuottaneet James Carmichael ja Commodores. Levy-yhtiö on Hollywoodissa toiminut Motown Record Corporation. Albumi onkin äänitetty ja miksattu Hollywoodissa Motownin studioilla.


title: Movin’ On (Commodores)

text: Äänittäjänä, teknisenä johtajana ja Arp:n ohjelmoijana on toiminut Cal Harris ja albumin koordinaattorina Benjamin Ashburn.


title: Movin’ On (Commodores)

text: Taiteellisena johtajana on toiminut Frank Mulvey ja kannen kuvan on tehnyt Peter Palombi. Takakannen valokuvan kuusimiehisestä yhtyeestä on ottanut Antonio Kratochvil.


title: Movin’ On (Commodores)

text: Yhtyeen managerina on ollut Benjamin Ashburn & Associates, Inc., 200 West 135th Street, New York, New York 10030.


title: Movin’ On (Commodores)

text: Albumin aikalaisarvio oli muun muassa MUSA-lehdessä. Sen mukaan Commodores oli Tamlan valovoimaisimpia soul-yhtyeitä. Yhtyeeltä oli ilmestynyt tätä ennen albumit "Machine Gun" ja "Caught in the Act". Yhtye oli löytänyt oman funky-linjansa, jonka aineksia olivat vahva rytmipohja, kitarariffittely, puhallinsektio ja vahvat lauluosuudet. Albumin suosituimmiksi kappaleiksi arvioitiin nousevan "Mary, Mary" sekä "Get a Witness".


title: Movin’ On (Commodores)

text: Commodores-yhtye on osallistunut kappaleiden sovitukseen.Albumin hidas kappale on Lionel Richien sooloilema "Sweet Love". Keskitempoisia ovat "Time" ja instrumentaali "Cebu".


title: Movin’ On (Commodores)

text: Julkaisijat ovat Jobete Music Co., Inc. & Commodores Music Corp. (ASCAP).


title: Michael Rodgers

text: Michael ”Mike” Rodgers (s. 24. huhtikuuta 1985) on yhdysvaltalainen pikajuoksija.


title: Michael Rodgers

text: Rodgers voitti hallikaudella 2008 Yhdysvaltain-mestaruuden 60 metrin juoksussa ja sijoittui samalla matkalla neljänneksi Valencian MM-hallikilpailuissa. Vuonna 2009 hän voitti Yhdysvaltain-mestaruuden 100 metrin juoksussa, mutta karsiutui Berliinin MM-kilpailuissa välierissä. Talvella 2010 Redgers voitti kotimaansa mestaruuden 60 metrillä. Dohan sisäratojen MM-kilpailuissa hän sai hopeaa ajalla 6,53. Hän voitti Yhdysvaltojen-mestaruuden 60 metrillä jälleen hallikaudella 2011.


title: Michael Rodgers

text: Kesäkuussa 2011 Rodgers sijoittui 100 metrillä kolmanneksi Yhdysvaltain mestaruuskilpailuissa, ja hänet valittiin Daegun MM-kisoihin 100 metrille ja 4 × 100 metrin viestiin. Heinäkuussa hän kuitenkin antoi metyyliheksaaniamiini-piristettä sisältäneen dopingnäytteen ja hänen tilalleen kisajoukkueeseen nousi Trell Kimmons. Rodgersin mukaan hän sai piristeen käyttämästään lisäravinteesta. Hän sai yhdeksän kuukauden kilpailukiellon, joka alkoi 19. heinäkuuta 2011 ja päättyi 18. huhtikuuta 2012.


title: Michael Rodgers

text: Moskovan MM-kilpailuissa 2013 Rodgers sijoittui kuudenneksi 100 metrillä ja juoksi toisen osuuden hopeaa saaneessa Yhdysvaltojen pikaviestijoukkueessa. Hän juoksi avausosuuden Yhdysvaltojen voittaessa World Relays -kilpailuissa 2015 kultaa 4 × 100 metrin viestissä maan ennätysajalla 37,38. Pekingin MM-kilpailuissa 2015 hän oli 100 metrillä viides ja Portlandin MM-hallikilpailuissa 2016 60 metrillä kuudes. Hän kuului Yhdysvaltojen voitokkaaseen pikaviestijoukkueeseen World Relays -kilpailuissa 2017. Lontoon MM.kilpailuissa 2017 hän juoksi avausosuuden hopeaa saaneessa Yhdysvaltojen pikaviestijoukkueessa..


title: Sennarin sulttaanikunta

text: Sennarin sulttaanikunta () oli valtio nykyisen Sudanin alueella 1500-luvun alusta vuoteen 1821. Sennarin pääväestön muodostivat funjit. Sennarin sulttaanit hallitsivat suurta osaa Sudanin niloottisista alueista. Valtio kukistui lopulta Ottomaanien vallan alaisen Egyptin hyökkäyksessä, johon se sittemmin liitettiin.


title: Sennarin sulttaanikunta

text: Vähän ennen Sennarin egyptiläisvalloitusta kootun Funj kronikan mukaan funjien alkuperäiset asuinalueet sijaitsivat Sinisestä-Niilistä etelään Dar Fung-nimellä tunnetulla alueella. Vuonna 1772 Sennarissa käyneen tutkimusmatkaaja James Brucen mukaan paikalliset uskoivat polveutuvansa niloottisesta väestöstä, joka oli perustanut kuningaskunnan Valkoisen-Niilin varteen 600-luvulla. Luotettavia historiallisia lähteitä Sennarin sulttaanikunnan ensimmäisistä vaiheista ei ole. Todennäköistä on että funjit tulivat Sennarin alueelle etelästä Alwan kuningaskunnan romahdettua, mikä veti alueelle myös arabeja. Funjien tiedetään voittaneen arabit taistelussa vuonna 1504. Juutalainen David Reubeni, joka oli oman kertomuksensa mukaan kulkenut Sennarin alueella karavaanin mukana vuonna 1524, kertoi sulttaani Amara Dunkasista joka hallitsi muiden alueiden ohella Sennaria. Sennar oli jo tuolloin tärkeä kauppakeskus, mutta Reubenin mukaan sulttaani itse asui kaupungista etelään, ehkä siirrettävässä telttaleirissä. Reubenin mukaan Dunkas oli muslimi. Sennarin sulttaanien valta perustui ratsuväkeen, jonka avulla he pystyivät tehokkaasti verottamaan alueensa paimentolaisia. He pitivät hallussaan myös tärkeitä karavaanireittejä Punaisenmeren satamiin ja Egyptiin, jonne kuljetettiin esimerkiksi norsunluuta ja kultaa. Sennarin sulttaanikunta oli loistonsa huipulla sulttaani Badi II:n valtakaudella 1644–80. Valtakunta laajeni ja vääräuskoisia nubia otettiin orjiksi ja heitä asutettiin Sennaria ympäröiviin kyliin orja-armeijan tarpeisiin. 1700-luvulla alueen läpi alkoi myös kulkea Länsi-Afrikasta tulevia pyhiinvaeltajia ja Sennarin kaupunki kasvoi merkittävästi.


title: Sennarin sulttaanikunta

text: 1700-luvulla Sennar kävi lukuisia sotia Etiopiaa vastaan, mutta sodankäynti ei johtanut merkittäviin muutoksiin. Se menetti myös joitakin läntisiä alueitaan laajenevalle Darfurin sulttaanikunnalle. Badi IV oli sulttaanikunnan viimeinen tehokas hallitsija ja hänen kuolemansa jälkeen vuonna 1762 alue hajosi Hamajeina tunnettujen vanhojen sotilassukujen käsiin. Sulttaanikunnan hallintokeskus siirtyi 1700-luvun puolivälin jälkeen Sennarista Shendin kaupunkiin Sennarin olosuhteiden kaoottisuuden takia. Egyptiläisten joukkojen hyökätessä Sennariin ne kohtasivat vain vähäistä vastarintaa.


title: Nuottasaaren koulu

text: Nuottasaaren koulu on Oulussa Nuottasaaren kaupunginosassa toimiva peruskoulun ala-aste, joka kuuluu hallinnollisesti Myllytullin kouluun. Koulun vieressä sijaitsevan Heinäpään urheilukeskuksen vaikutuksesta kouluun perustettiin Pohjois-Suomen ensimmäinen peruskoulun liikuntaluokka vuonna 1996.


title: Nuottasaaren koulu

text: Arkkitehti Uki Heikkisen toimiston suunnittelema koulurakennus valmistui vuonna 1965. Valmistuttuaan koulu oli Oulun suurin kansakoulu. Koulun valmistuttua vanha Heinätorin kansakoulu muutettiin apukouluksi. Nuottasaaren koulun ensimmäisenä rehtorina toimi Tauno Hämäläinen. Koulu on myös mm. jousiammuntaseura Oulun Jousimiesten ja muiden seurojen, kerhojen ja bändien harjoituspaikka.


title: Nuottasaaren koulu

text: Koulurakennuksen seinässä on kuvanveistäjä Kauko Räsäsen kuparinen reliefi "Aapelus".


title: Merilyn Rikkinen

text: Merilyn Rikkinen (s. 22. kesäkuuta 1991) on suomalainen kilpakarateka. Hän on edustanut Suomea vuoden 2010 nuorten EM-kilpailuissa sijoittuen viidenneksi ja Pohjoismaiden mestaruuskilpailuissa sijoittuen ensimmäiseksi niin omassa sarjassa kuin myös joukkueessa. Hän on myös voittanut vuonna 2009 ja 2010 Finnish open -kilpailut ja vuonna 2010 Budapestin avoimet. Hän edustaa helsinkiläistä karateseuraa Renshin-kan.


title: Merilyn Rikkinen

text: Merilyn Rikkinen opiskelee Mäkelänrinteen urheilulukiossa.


title: Lennart Lindberg (yleisurheilija)

text: Lennart Lindbergh () oli suomalainen yleisurheilija.


title: Lennart Lindberg (yleisurheilija)

text: Idrottsklubben-32:n edustaja löysi juoksijan lahjansa 20-vuotiaana varusmiehenä Dragsvikissä vuonna 1947. Seuraavana kesänä hän oli jo nuorten 400 metrin Suomen mestari. Ossi Mildhin kova kilpakumppani voitti Kalevan kisoissa 400 metrin aitojen kultaa Helsingissä 1951 ja Lahdessa 1956 sekä lisäksi aidoissa yhden hopean ja kaksi pronssia sekä sileällä yhden pronssin.


title: Lennart Lindberg (yleisurheilija)

text: Yleisurheilun EM-kisoissa Brysselissä 1950 Lindberg juoksi Suomen 4 × 400 metrin viestijoukkueessa (kvartetissa myös Jaakko Suikkari, Ragnar Graeffe ja Rolf Back) finaaliin ja siellä sitten kuudenneksi. Maaotteluissa hän esiintyi 19 kertaa vuosina 1949–1957 voittaen 400 metrin aidat Suomi–Ranska-maaotteluissa 1951. Ennätyksensä 52,7 hän aitoi Unkari-maaottelussa Budapestissä lokakuussa 1954. Silloin hän sijoittui aikojen perusteella siihen mennessä kolmanneksi parhaaksi suomalaisaitojaksi Mildhin ja Bebbe Storskrubbin jälkeen. Vuonna 1951 hän juoksi ennätyksensä 400 metrin sileällä aikaan 49,5.


title: Lennart Lindberg (yleisurheilija)

text: Lennart Lindberg palveli 30 vuotta Helsingin palolaitoksen palveluksessa.


title: The Best of the Stylistics Volume II

text: The Best of the Stylistics on järjestyksessä toinen kokoelma-albumi ko. soul-yhtyeen tuotannosta. Äänitykset ovat vuosilta 1974-1976. Alaotsikkona on "Weekend" kansikuvassa näkyvän kalenterin mukaan. Albumi voi esiintyä myös nimellä "Best of the Stylistics Vol. 2". Albumin ovat tuottaneet Hugo & Luigi levy-yhtiölleen H & L Records.


title: The Best of the Stylistics Volume II

text: Musiikkikasetteja on valmistettu Englannissa ja markkinoinnista on tällöin huolehtint Phonogram Limited, Stanhope House, Stanhope Place, London W2 2HH.


title: The Best of the Stylistics Volume II

text: Kappaleiden tekijäpari on Hugo & Luigi ja julkaisija on Cyril Shane Music. Kappaleen "Can't Help Falling in Love" on kuitenkin tehnyt George David Weiss ja julkaisija on Carlin Music.Päätöskappaleet ovat eri järjestyksessä kuin kansikuvassa. Lisäksi kappaleen 2.3 vaihtoehtoinen nimi on "Star on a T.V. Show".


title: Tsaleploni

text: Tsaleploni on bentsodiatsepiinien tavoin vaikuttava unilääke. Se sitoutuu samantyyppisiin aivojen reseptoreihin ja sen vaikutukset ovat vastaavanlaiset: ahdistuksen tunteen lievittyminen sekä unen saamisen helpottuminen ja unen pidentyminen. Vaikutukseltaan tsaleploni on suhteellisen lyhytvaikutteinen, eli samaa tasoa tsolpideemin kanssa. Tsopikloni on pidempivaikutteinen saman lääkeaineryhmän tuote.


title: Tsaleploni

text: Lääkemarkkinoilla tsaleplonin kauppanimi on "Sonata". Yhden tabletin annosvahvuus on 10 milligrammaa (mg).


title: Tsaleploni

text: Lääkeainetta ei määrätä yleensä pitkiksi ajoiksi, sillä siitä saattaa tulla riippuvaiseksi. Lääke myös omaa interaktiota eli yhteisvaikutusta: lamaavan vaikutuksen lisääntymistä, yhdessä toisten samansuuntaisten (sedatiivisten) lääkkeiden kanssa. Alkoholin kanssa sitä ei pidä ottaa.


title: Tsaleploni

text: Yliannostustapauksissa voidaan käyttää GABA-antagonisti flumatseniilia.


title: Tsaleploni

text: Liiallinen sedaatio, muistihäiriöt, harha-aistimukset, tokkuraisuus sekä lääkkeeseen tottuminen. Siitä voi aiheutua lääkkeen tehon heikentymistä sekä ns. rebound-oireita, joita ilmenee lääkityksen loppuessa.


title: Virginiantuomi

text: Virginiantuomi ("Prunus virginiana") on Pohjois-Amerikasta kotoisin oleva pienikokoinen, kesävihanta pensas tai puu, joka kuuluu "Prunus"-sukuun ja ruusukasvien heimoon. Se on suosittu koristekasvi, joka tunnetaan parhaiten mantelin tuoksuisista kukistaan ja syötävistä, kirsikoita muistuttavista marjoistaan. Virginiantuomen englanninkielinen nimi "chokecherry" eli ’tukehduskirsikka’ viittaa sen marjojen kitkerään makuun.


title: Virginiantuomi

text: Virginiantuomi on juurivesallinen, oraton pensas tai pieni puu, joka kasvaa 2–9 metriä korkeaksi ja muodostaa usein tiheikköjä. Great Basinin alueella se voi kasvaa jopa 12 metriä korkeaksi ja rungoltaan 20 senttimetriä paksuksi. Sillä on monihaarainen runko, pystyt tai siirottavat haarat, harmaan- tai punertavanruskea kuori, juurakkomainen maavarsi ja laaja juuristo.


title: Virginiantuomi

text: Nuori haararanka on kalju, ja kapeakorvakkeiset lehdet sijaitsevat varrella kierteisesti. Lehtiruodit ovat 1–2 senttimetriä pitkiä ja kärjestään 2–6-nystyisiä. Lehtilapa on 4–12 senttimetriä pitkä, leveänsoikea tai vastapuikea, sahalaitainen, pyöreä- tai leveänsuippotyvinen ja kärjestä lyhytsuippuinen; laitahampaat ovat hyvin suippoja. Lehtien yläpinta on vihreä, heikosti kiiltävä ja sileä – alta ne ovat sinertävän- tai harmaanvihreitä ja kaljuja, joskus suonihangoista karvaisia.


title: Virginiantuomi

text: Virginiantuomi on yksikotinen kasvi, joka kukkii huhti–heinäkuussa pian lehtien puhkeamisen jälkeen. Sillä on valkoiset kukat, jotka muodostavat 7–15 senttimetriä pitkiä, tiheitä terttuja lehdekkäisiin vuosikasvaimiin. Kukat ovat säteittäisiä ja maljakehämäisiä, ja niiden verhiö on jakaantunut viiteen kolmiomaiseen ja tylppään liuskaan, jotka ovat kukkapohjuksen pituisia ja nysty- ja hammaslaitaisia. Teriö muodostuu viidestä yksittäisesta terälehdestä, jotka ovat pyöreitä ja vain 2,5–4 millimetrin pituisia. Kukat ovat kaksineuvoisia ja niissä on paljon pitkiä heteitä mutta vain yksi emi. Hedelmä on noin 1 senttimetrin mittainen, tummanpunainen, harvoin musta tai likaisenvalkoinen luumarja, jonka sisällä on yksi sileä siemen. Villieläimet sekä painovoima levittävät siemenet puun ympäristöön. Virginiantuomi lisääntyy myös suvuttomasti maavarresta kasvavien tyvivesojen avulla.


title: Virginiantuomi

text: Virginiantuomea tavataan miltei kaikkialla Yhdysvalloissa ja Kanadan eteläosissa. Siitä tunnetaan seuraavat kaksi maantieteellistä muunnosta:


title: Virginiantuomi

text: Virginiantuomi menestyy parhaiten runsasravinteisessa, kosteassa ja melko happamassa maaperässä, joka läpäisee hyvin vettä. Se sietää hyvin varjostusta, vaikka kasvaakin yleensä tuoreissa, runsasravinteisissa metsänreunoissa, pienillä aukioilla, jokivarsipensaikoissa ja tienvarsilla.


title: Virginiantuomi

text: Virginiantuomen puuaines on raskasta, kovaa ja tiheäsyistä, mutta sitä hyödynnetään teollisesti vain vähän rungon ohuuden takia. Sen sijaan se on suosittu koristekasvi mantelille tuoksuvien kukkiensa ansiosta. Sitä istutetaan myös paljon tuulensuojaksi preerialla, tasankoalueilla ja läntisillä vuorilla. Sen marjat ovat hyvin happamia mutta muuttuvat ylikypsinä makeiksi. Niistä tehdään muun muassa viiniä, siirappia, hyytelöä ja hilloa. Pohjois-Amerikan intiaanit valmistivat marjoista ravitsevaa pemmikaania ja hoitivat niillä vilustumisen oireita. Paiutet hauduttivat lehdistä ja vuosikasvaimista teetä, jolla hoidettiin vilustumista sekä reumatismia.


title: Virginiantuomi

text: Virginiantuomen oksia peittää usein rengaskehrääjien kutoma hopeanhohtoinen seitti. Kotieläimet syövät joskus sen lehtiä, lampaat enemmän kuin lehmät. Ne ovat myös tärkeää talviravintoa muulipeuroille, joita elää Kalliovuorten ja Kaskadien välissä sekä Suurten tasankojen pohjoisosissa. Vastapuhjenneet lehdet sisältävät runsaasti prunasiinia, joka muuttuu ruoansulatuskanavassa vaaralliseksi sinihapoksi ja tappaa silloin tällöin kotieläimiä. Lehtien prunasiinipitoisuus kuitenkin vähenee kesän aikana ja marjojen kypsyessä ne ovat yleensä jo vaarattomia.


title: FC Oțelul Galați

text: Fotbal Club Oțelul Galați on vuonna 1964 perustettu romanialainen jalkapalloseura, jonka kotipaikka on Galați. Seura pelaa Romanian pääsarjassa, Liga 1:ssä.


title: FC Oțelul Galați

text: FC Oțelul Galați voitti ensimmäisen Romanian mestaruuden kaudella 2010–2011. Voittonsa ansiosta se pääsi Mestarien liigan lohkovaiheeseen kaudella 2011–2012.


title: Auer (täsmennyssivu)

text: Auer voi tarkoittaa seuraavia:


title: Caylee Anthonyn kuolema

text: Caylee Marie Anthony (9. elokuuta 2005 – n. 16. kesäkuuta 2008) oli yhdysvaltalainen lapsi, jonka katoaminen kesäkuussa 2008 herätti kansainvälistä huomiota. Hänen ruumiinsa löydettiin viisi kuukautta myöhemmin. Hänen äitinsä Casey Anthony joutui syytteeseen ensimmäisen asteen murhasta lokakuussa 2008 ja hänen oikeudenkäyntinsä alkoi toukokuussa 2011. Casey Anthony itse katsoi olevansa syytön kaikkiin syytekohtiin. Oikeus vapautti Anthonyn murhasyytteistä 5. heinäkuuta 2011. Hänet todettiin syylliseksi ainoastaan väärien todistusten antamiseen.


title: Caylee Anthonyn kuolema

text: Casey Anthonyn isän George Anthonyn mukaan Casey lähti perheen kotoa 16. kesäkuuta 2008 melkein 3-vuotias Caylee mukanaan, eikä palannut 31 päivään. Caseyn äiti Cindy kysyi toistuvasta tuona aikana saada tavata lastenlastaan, mutta Casey kertoi olevansa kiireinen työnsä takia. Muina kertoina hän sanoi Cayleen olevan joko lastenhoitaja Zenaida Fernandez-Gonzalezin kanssa, huvipuistossa tai rannalla. Myöhemmin selvisi, että vaikka Zenaida Fernandez-Gonzalez onkin todella olemassa, hän ei ollut ikinä tavannut Casey tai Caylee Anthonya, muitakaan Anthonyn perheen jäseniä tai edes Caseyn ystäviä.


title: Caylee Anthonyn kuolema

text: Heinäkuussa 2008 Casey Anthonyn vanhemmat Cindy ja George Anthony saivat tietää tyttärensä auton sijainnin. Kun autoa haettiin, he totesivat vahvan kalman hajun tulevan takakontista. Myöhemmin molemmat todistivat, että uskoivat hajun tulevan hajoavasta ruumiista. Kun takakontti avattiin, se sisälsi pussillisen roskia, mutta ei ihmisjäänteitä.


title: Caylee Anthonyn kuolema

text: Cayleen isoäiti Cindy ilmoitti Cayleen kadonneeksi kuukausi katoamisen jälkeen, 15. heinäkuuta 2008. Samalla Casey Anthony tunnusti hätäkeskukselle tyttärensä olleen kateissa "31 päivää". Suunniltaan ollut Cindy kertoi hätäkeskukselle lisäksi "Tässä on jotain mätää. Löysin tyttäreni auton tänään ja se perhana haisee kuolleelta ruumiilta."


title: Caylee Anthonyn kuolema

text: Kun etsivä Yuri Melich alkoi tutkia Caylee Anthonyn katoamista, hän löysi epäkohtia Casey Anthonyn allekirjoittamasta lausunnosta. Kysyttäessä Casey kertoi lastenhoitajan, Zannyn, kidnapanneen Cayleyn. Zanny ei ollut kuitenkaan ikinä nähnyt Caseyn perhettä tai ystäviä ja itse asiassa hän ei ollut edes lastenhoitaja. Casey kertoi poliiseille myös työskentelevänsä Universal Studioilla. Samaa valhetta hän oli kertonut vanhemmilleen jo vuosia. Kun Casey vietiin Universal Studioille heinäkuussa 2008 ja häntä pyydettiin näyttämään toimistonsa, hän kierteli hetken, kunnes kertoi poliiseille saaneensa potkut vuosia sitten.


title: Caylee Anthonyn kuolema

text: Casey Anthony pidätettiin ensimmäisen kerran 16. heinäkuuta 2008 väärien lausuntojen antamisesta, lapsen laiminlyönnistä ja rikostutkinnan estämisestä. Tuomari kielsi väliaikaisen vapauttamisen takuita vastaan, sillä Casey oli osoittanut "surkeaa piittaamattomuutta lapsensa hyvinvoinnista." Kuukauden vankeuden jälkeen elokuussa 2008 Casey vapautettiin Orangen piirikunnan vankilasta Hänet kuitenkin pidätettiin uudelleen 29. elokuuta 2008 muun muassa petoksesta ja varkaudesta, sillä hän oli käyttänyt ilman lupaa ystävänsä luottokorttia useiden satojen dollareiden edestä.


title: Caylee Anthonyn kuolema

text: Elokuussa 2008 poliisi sai vihjeitä epäilyttävästä esineestä lähellä Anthonyn asuinpaikkaa. Joulukuussa 2008 alueelta löydettiin ihmisjäänteitä muovipussista. 12. joulukuuta jäänteet oli alustettavasti tunnistettu Cayleeksi.


title: Caylee Anthonyn kuolema

text: 15. joulukuuta WFTV kertoi, että paikalta oli löydetty enemmänkin luita. 19. joulukuuta kuolinsyytutkija Jan Garavaglia vahvisti, että löydetyt jäänteet kuuluvat Caylee Anthonylle. Kuolemaa tutkittiin murhana, mutta kuolinsyy oli määrittelemätön.


title: Caylee Anthonyn kuolema

text: 5. heinäkuuta 2011 valamiehistö totesi Casey Anthonyn syyttömäksi ensimmäisen asteen murhaan, törkeään kuolemantuottamukseen ja törkeään lapsen pahoinpitelyyn. Hänet todettiin syylliseksi kuitenkin neljän väärän todistuksen antamiseen. 7. heinäkuuta 2011 Anthony tuomittiin yhden vuoden vankeuteen ja tuhannen Yhdysvaltain dollarin sakkoihin jokaisesta väärästä todistuksesta, jonka hän antoi viranomaisille. Koska Anthony oli kuitenkin viettänyt vankilassa jo 3 vuotta, jonka lisäksi hänen tuomiotaan lyhennettiin hyvän käytöksen takia, hän pääsi vapauteen jo 17. heinäkuuta 2011.


title: Caylee Anthonyn kuolema

text: Yhdysvalloissa sovelletaan uudelleensyyttämiskieltoa ankarammin kuin suomalaisessa oikeuskäytännössä. Koska valamiehistö on todennut Anthonyn syyttömäksi, syyttäjä ei voi valittaa tuomiosta.


title: Caylee Anthonyn kuolema

text: Tapaus on herättänyt kansallisten tiedotusvälineiden huomion ja se on ollut säännöllisesti pääaiheena monissa keskusteluohjemissa ja televisiosarjoissa. Aihetta on käsitelty esimerkiksi Foxin "America's Most Wantedissa", NBC:n "Datelinessa" ja ABC:n "20/20:ssa".


title: Caylee Anthonyn kuolema

text: Tapausta on verrattu useasti O. J. Simpsonin murhaoikeudenkäyntiin.


title: Nabil Lasmari

text: Nabil Lasmari (s. 8. helmikuuta 1978) on algerialainen sulkapalloilija. Hänellä on myös Ranskan kansalaisuus.


title: Nabil Lasmari

text: Lasmari voitti vuonna 2006 kaksinpelin Afrikan-mestaruuskilpailuissa ja sai kultaa myös seuraavan vuoden Afrikan kisoista. Hän putosi vuoden 2007 MM-kisoissa toisella kierroksella, mutta voitti saman vuoden Algerian avoimen turnauksen.


title: Haali (täsmennyssivu)

text: Haali voi tarkoittaa seuraavia:


title: Coenred

text: Coenred (n. 675–709) oli Mercian kuningas. Hän luopui vallasta vuonna 704 ja matkusti Roomaan, jossa hänestä tuli munkki. Hänellä ei tiedetä olleen vaimoa tai lapsia, mutta kronikoiden Wigstan oli hänen jälkeläisensä. Beda Venerabiliksen Historia ecclesiastica gentis Anglorum on tärkeä hänestä kertova aikalaislähde.


title: Kauko Riikonen

text: Kauko Kaarlo Riikonen (24. heinäkuuta 1927 Jämsä – 20. syyskuuta 2010 Valkeakoski) oli suomalainen yleisurheilija.


title: Kauko Riikonen

text: Riikonen aloitti kolmiloikkaajana Jämsän Tarmossa. Kolmiloikassa hän saavutti kaksi TUL:n mestaruutta sekä Kalevan kisoissa Lahdessa 1956 hopeamitalin Valkeakosken Koskenpoikien väreissä. Hän osallistui kerran yleisurheilumaaotteluun, joka käytiin Helsingissä vuonna 1955 Unkaria vastaan. Tässä kisassa hän sijoittui toiseksi varmistaen lajin kaksoisvoiton Suomelle. Oma ennätys 15,00 syntyi Joutsenossa heinäkuussa 1956.


title: Kauko Riikonen

text: Riikonen työskenteli Valkeakosken kauppalan palveluksessa vuodesta 1951 alkaen vastaten paikkakunnan nuoriso-, raittius-, liikunta- ja matkailulautakunnan sihteerin tehtävistä. Eläkkeelle hän jäi vapaa-aikatoimen johtajan tehtävistä.


title: Kauko Riikonen

text: Riikonen oli TUL:n kunniajäsen. Hänen tyttärensä on Hilkka Riikonen (myöhemmin Ahde).


title: Exeter House

text: Exeter House oli 1600-luvun alkupuolella rakennettu kartanomainen kaupunkitalo Derbyssä, Englannin Derbyshiressä. Se oli aikoinaan kaupungin suurin talo. Talo tunnetaan siitä, että Jakobiittikapinan alkuvaiheissa Charles Edward Stuart eli Bonnie Prince Charlie yöpyi siellä. Talo on nyttemmin purettu, mutta prinssin makuuhuoneen seinäpaneelit ja sisustus ovat Derbyn kaupunginmuseossa.


title: Exeter House

text: Talo sai nimensä Exeterin jaarleilta, jotka omistivat sen vuoteen 1757 asti. Kahdeksannen jaarlin kuoltua hänen leskensä myi talon Derbyn pormestarille John Binghamille. Binglamin kuoltua talon osti vuonna 1795, Jedediah Strutt. Hänkin asui siellä viimeiset vuotensa eli vuoteen 1797 asti. Talon viimeinen omistaja oli lakimies William Eaton Mousely, joka ääräsi talon purettavaksi koska se oliliian suuri ylläpidettäväksi ja lisäksi Exeter Bridgen laajennusten tiellä. Talon purkamisen yhteydessä "Prinssi Charlien huoneen" seinäpanelit myytiin erikseen, ja Michael Thomas Bass hankki ne Derbyn kaupunginmuseolle.


title: David Gates

text: David Gates (s. 11. joulukuuta 1940) on yhdysvaltalainen laulaja, lauluntekijä ja multi-instrumentalisti.


title: David Gates

text: Gates tuli tunnetuksi 1970-luvulla Bread-yhtyeen johtajana, pääsolistina ja suurimpien hittien säveltäjänä. Näitä ovat muun muassa ”If”, ”Make It with You”, ”Guitar Man” sekä ”Everything I Own”, josta ovat tehneet oman versionsa muun muassa Ken Boothe, Boy George, Nicole Scherzinger, UB 40 ja Edison Lighthouse. Vuoden 1971 ”If”-laulun on levyttänyt pari sataa artistia.


title: Larry Knechtel

text: Lawrence William ”Larry” Knechtel (4. elokuuta 1940 – 20. elokuuta 2009) oli yhdysvaltalainen muusikko. Hän on soittanut sekä yhtyeissä että studiomuusikkona.


title: Larry Knechtel

text: Basistina häntä voi kuulla esimerkiksi The Byrds -yhtyeen "Mr. Tambourine Man" versiolla. Bread-yhtyeen "The Guitar Man" tarjoaa esimerkin hänen soolokitaroinnistaan. Pianistina Knechtelin tunnetuimpia esityksiä on Simon & Garfunkel -duon "Bridge over Troubled Water" -kappaleen osuudet.


title: Larry Knechtel

text: Hän on ollut mukana myös Billy Joelin albumilla "Streetlife Serenade" (1974) ja Barry Mannin albumilla "Survivor" (1975).


title: LMFAO

text: LMFAO oli vuonna 2006 perustettu, Yhdysvaltain Los Angelesista kotoisin oleva elektro hop -yhtye, johon kuuluvat DJ:t ja räppärit Redfoo (Stefan Kendal Gordy, s. 3. syyskuuta 1975) ja SkyBlu (Skyler Husten Gordy, s. 23. elokuuta 1986). Yhtyeen nimi on Internet-slangin lyhenne sanoista ""Laughing My Fucking Ass Off"", mutta duon videossa se tarkoittaa ""Loving My Friends And Others"".


title: LMFAO

text: Yhtyeen jäsenet ovat levy-yhtiö Motownin perustajan Berry Gordyn poika ja pojanpoika.


title: LMFAO

text: Yhtyeen musiikki käsittelee pääasiassa juhlimista.


title: Euroopan Grand Prix 2011

text: Euroopan Grand Prix 2011 (virallisesti 2011 Formula 1 Grand Prix of Europe) oli Formula 1 -kauden 2011 kahdeksas osakilpailu, joka ajettiin 26. kesäkuuta Valencian katuradalla, Espanjassa.


title: Euroopan Grand Prix 2011

text: Paalupaikalta kilpailuun lähti Red Bull -tallin Sebastian Vettel. Vettel ajoi myös kilpailun voittoon. Toiseksi sijoittui Fernando Alonso ja kolmanneksi Mark Webber. Kilpailu oli F1-historian neljäs kilpailu, jossa ei ollut yhtään keskeyttäjää. Samalla tehtiin ennätys maaliin ajaneiden kuskien määrässä kaikkien 24 kuljettajan ajaessa maaliin.


title: Euroopan Grand Prix 2011

text: Force Indian kolmoskuljettaja Nico Hülkenberg ajoi perjantain ensimmäisissä vapaissa harjoituksissa Paul di Restan tilalla. Team Lotuksen Karun Chandhok ajoi Jarno Trullin tilalla.


title: Desoksipipradroli

text: Desoksipipradroli eli 2-difenyylimetyylipiperidiini (2-DPMP) on aine, joka toimii noradrenaliinin ja dopamiinin takaisinoton estäjänä (NDRI) ehkäisemällä NET:n (norepinephrine transporter) ja DAT:n (dopamine active transporter) toiminnan.


title: Desoksipipradroli

text: Desoksipipradroli muistuttaa rakenteeltaan läheisesti metyylifenidaattia ja pipradrolia, myös farmakologiset vaikutukset ovat näillä kolmella piperidiinillä samankaltaisia. Näistä kolmesta desoksipipradrolilla on pisin puoliintumisaika, sillä se on hyvin rasvaliukoinen molekyyli, jolta puuttuvat pooliset funktionaaliset ryhmät, joihin aineenvaihdunnan entsyymit yleensä tähtäävät.


title: Desoksipipradroli

text: Desoksipipradrolin on kehittänyt lääkeyhtiö CIBA (nykyisin Novartis) 1950-luvulla narkolepsian ja tarkkaavaisuus- ja ylivilkkaushäiriön eli ADHD:n hoitoon, mutta sen käytöstä luovuttiin sitä muistuttavan metyylifenidaatin keksimisen jälkeen. Jotkut tahot uskovat, että desoksipipradroli voisi osoittautua ADHD:n hoidossa jopa jokseenkin toimivaksi, sillä eräät yksittäishenkilöt ovat ilmoittaneet kaipaavansa pitkäkestoisempia ADHD-lääkkeitä kuin nykyään käytössä olevat metyylifenidaatti ja dekstroamfetamiini. Desoksipipradrolia ei kuitenkaan tällä hetkellä määrätä lääkkeeksi.


title: Desoksipipradroli

text: Lokakuussa 2010 desoksipipradroli nousi Suomessa uutislehtien otsikoihin kutsumanimellä Daisy. Ainetta oli esiintynyt huumausaineiden katukaupassa ja sitä oli ilmeisesti myyty "amfetamiinin kaltaisena" stimulanttina. Päihdekäytössä desoksipipradrolin suositeltu annosmäärä on n. 2–15 milligrammaa, joka on huomattavasti vähemmän kuin tavallisen katuamfetamiinin käyttöannokset. Käyttäjillä ei ollut selkeää tietoa aineen alkuperästä saatikka sen käyttömääristä, joten muutamia heistä päätyi tehohoitoon otettuaan yliannostuksen ainetta. Yliannostuksen saaneet olivat käyttäneet ainetta suonensisäisesti. Käyttäjiltä ovat pettäneet munuaiset ja sitä kautta muut sisäelimet. Poliisin mukaan Daisy aiheuttaa käyttäjissä psykoosia ja somaattisia vammoja.


title: Ari Larnemaa

text: Ari Larnemaa (s. 1952) on Actival Oy:n toimitusjohtaja ja helsinkiläinen ravintolavaikuttaja


title: Ari Larnemaa

text: Ari Larnemaan MBA -diplomityö käsitteli ravintolakaupan sidosryhmiä (Haaga Instituutti 1997).


title: Ari Larnemaa

text: Larnemaa on julkaissut ruoka- ja ravintolakirjan "Suomalainen ruokaretki" (Tammi 2001) yhdessä Kauppalehti Option entisen päätoimittajan Pekka Ritvoksen ja valokuvaaja Kaius Hedenströmin kanssa.. Hän toimi ravintola-alan ammattilehden, Valomerkin päätoimittajana 1997-2000.


title: Ari Larnemaa

text: Aromi-lehti palkitsi hänet PRO-palkinnolla vuonna 2003 ravintola-alan vuoden vaikuttajana ja parhaasta Restaluosto -ideasta.


title: Ari Larnemaa

text:
Larnemaa, Ari; Ritvos, Pekka & Hedenström, Kaius: Suomalainen ruokaretki. Tammi 2001
Larnemaa, Ari: Ravintolakaupan sidosryhmät. Haaga Instituutti 1997


title: Syöpäosasto

text: Syöpäosasto () on venäläisen Aleksandr Solženitsynin kirjoittama osittain omaelämäkerrallinen romaani. Alkuteos on julkaistu vuonna 1967 ja kielletty Neuvostoliitossa vuonna 1968. Romaani kertoo nimensä mukaisesti yhden syöpäosaston potilaiden tarinaa uzbekistanilaisessa sairaalassa vuonna 1955. Samalla kirja on vertauskuvallinen teos Stalinin jälkeisen ajan Neuvostoliitosta.


title: Syöpäosasto

text: Kirjan on Suomessa kustantanut Tammi vuonna 1968 Keltaisessa kirjastossa kahdessa osassa.


title: Uppo-Nalle eksyksissä

text: Uppo-Nalle eksyksissä on Elina Karjalaisen kirjoittama lastenkirja, joka on ilmestynyt vuonna 1984 WSOY:n kustantamana sarjassa WSOY-nuortenkirjat. Se on seitsemäs Uppo-Nalle-kirja. Ensimmäistä painosta tehtiin 31 000 kappaletta.


title: Uppo-Nalle eksyksissä

text: Kirjan on kuvittanut Hannu Taina. Kirja on omistettu Nancylle ja Pertsalle.


title: Uppo-Nalle eksyksissä

text: Osoitteessa Kissakuja 5 asustelevat isoäiti, isoisä, äiti, isä, Reeta, Laulava Lintukoira ja Uppo-Nalle. On toukokuu ja Laulava Lintukoira sekä Reeta auttavat isoäitiä kevätsiivouksessa. Silloin polkupyöräilevä postimies Korttinen tuo pikakirjeen. Onni on potkinut isoäitiä, sillä hän on voittanut kahden hengen matkan Amerikkaan kakkureseptillään.


title: Uppo-Nalle eksyksissä

text: Uppiksella on ollut talviunipesä Reetan vuoteen alla ja nyt hän heräilee ja miettii huolestuneena onkohan kukaan kuollut. Mutta ei sentään ja sitten maistuvatkin jo hernekeitto ja letut. Kaikki on mullin mallin ja Uppis valmistelee "Likaista laulukirjaa", joka kertoo liasta ja sotkusta. Sitten hän onnistuu Laulavan sijasta pelästyttämään Reetan luokkatoverit Anne Raition ja Raija-Liisa Saarenpään, jotka ovat tulleet vierailulle.


title: Uppo-Nalle eksyksissä

text: Isoäidin kanssa matkalle pääsevät mukaan puolihenki Reeta ja neljänneshenget Uppis ja Laulava. Laulava oli aiheuttanut harmia edellisellä Ranskan-matkalla ja nytkin sillä on matkakuume – se ei näes pidä lentämisestä. Lisäksi se pitäisi salakuljettaa isoäidin matkahameen alla. Isoäiti leipoo kymmenen kakkua ja aikoo antaa ensimmäisen lentokoneen kapteenille, mutta unohtaa asian myöhemmin.


title: Uppo-Nalle eksyksissä

text: Matkaan lähdettäessä Uppis on eksyä jo lentokentällä vaikkapa Bagdadin koneeseen. Oikessa koneessa Uppis sivistää itseään lukemalla lentäjän ohjekirjaa. Laulava kimittää nälkää ja janoa, joten Uppis kertoo lentoemännälle, että isoäiti onkin maailmankuulu vatsastapuhuja. Lentokapteenin nimi on Jarmo "Jamppa" Vainio ja Uppis julistaa suureen ääneen auttavansa tätä tarpeen tullen, kun tämä kuuluttaa ukkosrintamasta. Laulava vinkuu sitten vessahätäänsä ja jälleen Uppis turvautuu juttuun vatsastapuhuja-isoäidistä, kun kapteeni Jamppa tulee tervehtimään matkustajia. Uppis pelästyy kuka konetta nyt mahtaa ohjata, joten hän pääsee ohjaamoon tutustumaan perämies Ville Varikseen. Sillä välin isoäiti näkee enneunen Uppiksen katoamisesta.


title: Uppo-Nalle eksyksissä

text: Seuraavaksi hälistään hätäisesti New Yorkin lentokentällä, kun maahan ei saisi tuoda viljatuotteita. Nyt ei auta muu kuin antaa kakut tullimiehelle, joka arvelee pääsevänsä ennätysten kirjaan maailman nopeimpana kakunsyöjänä syötyään kymmenen kakkua kymmenessä minuutissa. Isoäidin vihellettyä taksin sen kuljettaja ei ensin haluaisi ottaa koiraa kyytiin. Hotellihuone on 34. kerroksessa. Seuraavana aamuna Laulava on nuhainen, ja tartuntavaaran välttämiseksi Uppis joutuu odottamaan hotellin aulan nojatuolissa, kun isoäiti ja Reeta käyvät varaamassa paikkaliput kiertomatkalle Harmaalla Vinttikoiralla.


title: Uppo-Nalle eksyksissä

text: Uppis nukahtaa ja hotellista lähtevä Anne-tyttö äiteineen ottaa Uppiksen, kun luulevat tämän joltain unohtuneen. Yhteystiedot jätetään toki vahtimestarille. Uppis herää vasta lentokoneessa, joka on matkalla Kaliforniaan Tyynen valtameren rannalle. Anne on ihmeissään, kun Uppis onkin puhuva Olento. Uppis ei oikein haluaisi olla Annen leikkinalle ja söpyläinen. Päätetään lähettää sähkösanoma Uppiksen perhekunnalle sitten kun ollaan perillä. Annen isä keräilee Elossa Olevia Myrkyllisiä Eläimiä, etenkin sammakoita, ja äiti kesyttää tiikereitä.


title: Uppo-Nalle eksyksissä

text: Sillä välin New Yorkin hotellissa koetaan päivä, joka muistetaan Suurena Parkupäivänä. Reeta nimittäin näkee Uppiksen tuolissa lihavan miehen, jolla on karjapaimenen hattu päässä ja kyselee mahtaako Uppis olla miehen alla. Kun näin ei ole Reeta alkaa itkeä ja myötätunnosta vahtimestari ja muutkin paikalle osuneet. Nyt isoäidin, Reetan ja Laulavan ei auta muu kuin lähteä Harmaalla Vinttikoiralla 50 tuntia kestävälle matkalle San Franciscoon.


title: Uppo-Nalle eksyksissä

text: Siellä Uppis kohtaa Annen isän, sammakkomiehen. Tämän asunnosta Uppis ihailee Golden Gate -siltaa. Miehellä on Elossa Olevien Myrkyllisten Eläinten Näyttely ja Uppis saa kuunnella kuulokkeilla mansikkasammakon naurua, jota Anne matki jo lentokoneessa. Uppis on sitä mieltä, että myrkkysammakkoa vaarallisempaa on luonnon ja elinympäristön myrkyttäminen. Annen äiti ei kuulemma halua että Uppis on tekemisissä Annen kanssa, koska pelkää, että sillä on suonissaan villiä jääkarhun verta. Niinpä Uppis joutuu ulos ja jää istumaan jalkakäytävälle ja ihmettelemään tilannettaan. Siinä hän saa naiselta banaanin ja tutustuu pikimustaan mieheen.


title: Uppo-Nalle eksyksissä

text: San Franciscoon saapuneet isoäiti, Reeta ja Laulava kuulevat Annelta, että Uppis on saanut matkapassit. Niinpä nämä menevät ruokapaikkaan syömään maksalaatikkoa ja jäätelöä ja tekemään toimintasuunnitelman, johon sisältyvät etsintäkuulutukset, lehti-ilmoitukset, radiokuulutukset ja katoamisilmoitus poliisille. Matkalaiset ovat majoittuneet Kultaisen Kissan majataloon. Matkalla poliisilaitokselle Reeta näkee kun Uppis nousee kuorma-autoon ja katoaa sen myötä.


title: Uppo-Nalle eksyksissä

text: Kuorma-auto kuuluu suomalaiselle Pertsalle, joka on matkalla Yosemiten punapuumetsiin rakentamaan tilauksesta saunaa. Autoradiosta kuullaan Uppiksen matkakumppaneiden järjestämä tiedotus. Saavuttaessa metsänvartijan toimistolle Pertsa ja Uppis lähettävät sähkösanoman etsijöille ja majoittuvat yöksi telttaan.


title: Uppo-Nalle eksyksissä

text: Kultaisen Kissan majatalossa isoäiti varustautuu huolellisesti etsintämatkalle. Tavaroita varten on vuokrattava maastoauto peräkärryineen. Kaupungin ulosmenotiellä poliisi pysäyttää matkalaiset, koska isoäiti on ajanut energiansäästökaistalla vajaalla miehityksellä. Todistaakseen olevansa henki Laulava lausuu – kylläkin väärin – poliisille Byronin runoa "Hyvästi rannat himmenneet".


title: Uppo-Nalle eksyksissä

text: Yosemitessa Uppis kohtaa yöllä kymmenen kesyyntynyttä mustaa karhua, jotka ovat tulleet Pertsan eväsrepulle. Uppis valehtelee olevansa karhu Pohjolasta, jolla on villi luonto ja jonka suonissa virtaa jääkarhun verta. Säästääkseen ruokatarpeet Uppis tarinoi koko yön, mutta huomaamattaan osallistuu itsekin eväiden hävittämiseen. Lopulta karhut nukahtavat ja pakenevat sitten heräävää Pertsaa. Uppis luulee nähneensä unta karhuista. Pertsa opettaa sitten Uppista kuuntelemaan punapuun puhetta. Metsänvartijalle jätetään viesti edelleen toimitettavaksi, että on lähdetty autioituneeseen kultakaupunkiin saunaa rakentamaan.


title: Uppo-Nalle eksyksissä

text: Kultakaupunki on ollut hylättynä 50 vuotta. Uppis ja Pertsa muistelevat Maamme-laulun säkeitä "on maamme köyhä, siksi jää, jos kultaa kaivannet". Kaupungista löytyy vain Koirankasvo-Yrjö, joka on saanut nimensä siitä, että hänen kasvonpiirteensä muistuttavat kiinanpalatsikoiraa. Yrjö on unohtanut jopa puhekielen, vaikka osaakin vielä lukea ja kirjoittaa. Uppis oppii kuitenkin viidessä päivässä tulkitsemaan Yrjön omaa kieltä ja kirjoittaa Koirankasvo-Yrjön tarinan, joka on esiteltävän kirjan lopussa. Lapsena Yrjöä on kutsuttu Pennunnaama-ukkeliksi ja hän on harrastanut kaivamista jo pienestä pitäen. Kultakaupungissa muut olivat päättäneet jättää paikan äkillisesti kultavarojen ehtyessä. Yrjö oli silloin niin syvällä kaivamassa ettei huomannut muiden lähtöä. Yksin jäänyt Yrjö löysi kuitenkin vielä kultaa ja lähetti ylimääräiset kultalöydöt nälänhädän uhreille. Hän ei juuri välitä Rolls Roycen kaltaisista asioista, vaikka hänellä olisi niihin varaa. Yrjö tarjoaisi saunan rakentamisesta maksuksi kultakimpaletta, mutta Pertsa arvostaa toisenlaista "kultaa", jolla on punainen tukka ja kesakoita nenällä ja Uppiskin kaipaa vain Reetaa. Saunan valmistuttua Yrjölle jätetään paperilappu, että on jatkettu matkaa Tyynen valtameren rannalle.


title: Uppo-Nalle eksyksissä

text: Tällä välin Isoäiti, Reeta ja Laulava ovat saapuneet Yosemiteen metsänvartijan luo. Asioidessaan metsässä Laulava yrittää karkottaa kuonolleen istahtaneen perhosen. Tämän seurauksena se harhailee viikon verran teillä tietymättömillä ja oppii lukemaan Luonnon Suurta Kirjaa virvatulineen kaikkineen. Lopulta päästään matkalle kultakaupunkiin. Kuinka ollakaan, matkalla kohdataan Pertsan kuorma-auto, mutta kun kumpikin seurue ihailee omalla puolellaan avautuvia näkymiä, jää toinen seurue tunnistamatta. Kultakaupungissa isoäidin seurue saa tietää Pertsan ja Uppiksen lähteneen. Matkalaiset saavat kuitenkin makeat löylyt Koirankasvo-Yrjön uudessa saunassa ennen kuin matkaa jatketaan seuraavana päivänä. Laulava uneksii ralliautoilijan urasta ja leikkii olevansa Keke Rosberg.


title: Uppo-Nalle eksyksissä

text: Pertsan ja Uppiksen saapuessa Tyynen valtameren rannalle sää on sen verran aurinkoinen, että laakealla kivellä voidaan paistaa kananmunia. Ranta on niin hieno, että se voittaa Uppiksen entisen mielirantapaikan, Kesämaan. Nähdään merileijonia ja pelikaaneja ja luultavasti valkohaitkin ovat lähettyvillä merileijonia väijymässä.


title: Uppo-Nalle eksyksissä

text: Pertsa paljastaa Uppikselle, että tänne on tultu sitä varten, että hän on menossa naimisiin lähistöllä asuvan Nancyn kanssa. Kuten arvata saattaa, tällä on punainen tukka ja kesakoita nenällä. Pertsa pyytää Uppista sulhaspojaksi, jonka tehtäviin kuuluisi nyt poimia morsiamelle kukkakimppu. Uppis kyselee Pertsalta rakkaudesta ja suutelemisesta ja miettii, että ehkä silläkin on joskus pikkuinen perhe.


title: Uppo-Nalle eksyksissä

text: Lopussa tanssitaan sitten Pertsan ja Nancyn häitä. Uppis ei oikein ole selvillä käytöstavoista puuttuessaan papin puheeseen ja Pertsan tarvitsema vihkisormuskin on unohtunut sen kirsun päähän. Juhlapaikalle osuva isoäidin seurue huomaa jotain erikoista olevan tekeillä ja Reetan uteliaisuus saa seurueen jäämään paikalle. Uppis on juuri tanssimassa villiä intiaanitanssia morsiamen kanssa. Iloisen jälleennäkemisen jälkeen Nancyn sukulaispoika William onnistuu sytyttämään kynttilällä ilotulitusraketit ennen aikojaan. Tähtisaderaketit vievät Uppiksen ja Reetan yläilmoihin ja edelleen mereen ihailemaan kuunsiltaa.


title: Uppo-Nalle eksyksissä

text: Teltassa vietetyn yön jälkeen päästään kotimatkalle. Ensin ollaan kuitenkin kaksi päivää New Yorkissa ja tutustutaan Vapauden patsaaseen ja Empire State Buildingiin. Uppis leikkii sitten olevansa Vapauden patsas ja pitää jäätelötötteröä soihtuna.


title: Uppo-Nalle eksyksissä

text: Kennedyn lentokentällä Laulava joutuu taas piiloutumaan isoäidin hameisiin. Lentokoneessa Uppis alkaa runoilla Lentäjän marssia, jonka hän on luvannut Jamppa Vainiolle ja Ville Varikselle. Tapansa mukaan Uppis ja Laulava ovat matkan varrella aina tilaisuuden tullen tehneet enemmäkin runoja ja lauluja. Tämänkertainen on sen verran hieno, että se lentäjien mielestä sopisi vaikka Euroviisuihin. Reeta ryhtyy tekemään matkapäiväkirjaa. Kun vihdoin saavutaan Helsinkiin ovat isoisä, isä ja äiti vastassa ja voi alkaa varsinainen juttutupa matkan kokemuksista. Uppo-Nalle miettii, että parasta on kun hän tuntee kuin tunteekin pitäneensä itsensä koko matkan ajan miehenä. Kotiinpaluun jälkeen hän saa vielä kortin Koirankasvo-Yrjöltä, joka on sinä päivänä kaivanut kymmenen syvää ja siistiä kuoppaa.


title: AMP-deaminaasi

text: AMP-deaminaasi eli adenosiinimonofosfaattideaminaasi, adenylaattideaminaasi tai myoadenylaattideaminaasi on entsyymi, joka katalysoi AMP-molekyylin hydrolysoitumista IMP-molekyyliksi ja ammoniakiksi. Entsyymi on tärkeä puriininukleotidien aineenvaihdunnassa.


title: AMP-deaminaasi

text: Ihmisellä tiedetään neljä AMP-deaminaasin isoentsyymiä. M-isoentsyymiä esiintyy lihaksistossa, L-isoentsyymiä maksassa ja aivoissa ja kahta muotoa E1 ja E2 erytrosyyteissä.